Nombrosos experts en innovació pedagògica es mostren partidaris d'introduir les tècniques d'analítica en els processos d'ensenyament i aprenentatge.\nSegons l'informe La Societat Digital a Espanya 2019 de Fundación Telefónica, Espanya progressa en la seva transició digital i es troba al capdavant en connectivitat amb infraestructures de primer nivell.\nAlguns agosarats 'influencers' han arribat a asseverar que la intel·ligència artificial (IA) havia promès tant, però no ha servit per frenar el COVID-19. Ergo, la IA és una estafa i un enganyabadocs. Resulta més aviat tot el contrari: si haguéssim fet servir la intel·ligència artificial hauríem parat l'epidèmia.\nTenim davant nostre un experiment social en desenvolupament del que significarà la robotització de les activitats econòmiques per a la nostra societat. Si el sector bancari fos un exemple a seguir, llavors anem a veure una robotització gairebé absoluta de totes les tasques rutinàries.\nLa major part de la informació que circula per les xarxes queda fora del rang d'estudi de les empreses.\nLuis Moreno: "La robotització destruirà més llocs de treball dels que pugui crear"\n'Democracias robotizadas' planteja com pot afectar la revolució tecnològica a la societat a Europa i Estats Units.\nEl sector financer ha estat tradicionalment un dels primers a assumir la innovació tecnològica, primer, amb la informatització, més tard, oferint serveis a través d'Internet, i ara, adaptant-se a les necessitats de la societat digital.\nNeix l'Associació de Professionals TIC de Catalunya pel foment de les telecomunicacions\nEl projecte impulsarà el desenvolupament de les enginyeries i professions relacionades amb les TICi oferir a la ciutadania les millors oportunitats per al seu creixement acadèmic i professional.\nEls principals centres de recerca catalans se centren en el 'big data', el grafè i la biologia química\nLa institució científica Barcelona Institute of Science and Technology (Bist) engloba sis centres d'investigació catalans al treballen prop d'un miler de científics.\nBarcelona serà la seu del centre mundial de 'Big Data' de l'asseguradora Zurich\nAixí ho ha anunciat el conseller delegat de l'asseguradora, que ha assegurat que es contractaran 200 empleats més els propers anys.


PPFPS – Centre d’Esplai PL | Fundació Esplai Girona\nPPFPS – Centre d’Esplai PL\nSom una entitat ben coneguda a la nostra població, que va néixer ara fa uns 55 anys a partir de les inquietuds d’alguns pares, mestres, responsables del poble, i altres,.. per oferir una educació completa als seus fills i filles per tal d’esdevenir els homes i dones d’avui i de demà.\nEl Patronat de Pares de Família-Parròquia de Sarrià de Ter (PPF) és una institució (centre federat a la Coordinació de Centres d’Esplai de la Fundació Mare de Déu del Mont del Bisbat de Girona) lligada a la Parròquia de Sarrià de Ter que des de fa més de 50 anys es dedica, entre altres activitats, a organitzar casals, colònies, campaments i camps de treball, segons les necessitats i demandes del seu medi més proper.\nEl PPF-Parròquia de Sarrià de Ter pertany a la parròquia de Ntra. Sra. de la Misericòrdia. Va ser creat al 1962 per un grup de pares i mares i amb l’ajut del Sr. Martí Ballada (alcalde en aquell moment) i posteriorment també Mn. Gabriel Roura, que en aquells moments era el vicari (avui canonge i arxiver de la catedral de Girona). En aquell moment varen construir un petit teatre situat al carrer Firal, 40 (darrera de l’Ajuntament), avui s’ha reconvertit en Sala d’actes i exposicions. Anys més tard el Bisbat cedí la Rectoria de Granollers de Rocacorba per dedicar-la a Casa de Colònies; gràcies al treball de moltes famílies del poble es va aconseguir habilitar-la i en aquest moment està legalitzada amb el número 262.\nEl Patronat de Pares de Família va iniciar la seva activitat a principis dels anys 60 en diferents activitats d’estiu, promogudes per la parròquia i realitzades per un grup de pares i de joves.\nEn el 1979 varen ser aprovats els seus Estatuts dels quals es poden extreure els seus objectius:\n“Els objectius del Patronat són:\na)Desvetllar, Animar i Enfortir entre els seus membres el sentit cristià de vida.\nb)Promoure i mantenir entre els associats relacions d’amistat i companyerisme, ajudant-se mútuament.\nc)Oferir als associats tot tipus d’activitats, sobretot les educatives, culturals, d’esplai, per la seva formació integral i temps de diversió que necessiten.”\n(Extret dels Estatuts Títol 1 art.2)\nPàgina WEB: https://esplaipl.wordpress.com/\nTipus d'activitat: Ruta (hivern)


Etiqueta duran lleida ! directe!cat\nResultats de l'etiqueta duran lleida\nCrida desesperada de Duran per aconseguir representació el 20-D\nACN Barcelona .- El president del comitè de govern d'UDC, Josep Antoni Duran i Lleida, ha animat "a tants ciutadans que formen part de la majoria silenciosa" a fer-se sentir en les properes eleccions del 20-D. En l'acte de presentació...\nAcabarem com "el rosari de l'aurora"\nTothom sap com acabà “el rosari de l’aurora”, a cops de creu. Avui dia resten pocs “rosaris d’aurora” i poques creus per a poder estellar al cap d’un altre, però hi han actuacions i paraules dites a la...\nUna pregunta als nostres parlamentaris: "Què potser ens esteu entabanant?"\nSi la resposta és negativa, crec que per les decisions preses i les declaracions fetes, em fa l'efecte que des de fa temps esteu omplint de promeses i esperances les nostres vides per a enganyar-nos a tots plegats. Si més no, així ho...\nDuran: 'El tsunami del PP s'ha aturat a l'Ebre i a la Franja de Ponent'\nEntre crits d'independència i estelades i senyeres Josep Antoni Duran i Lleida ha comparegut per valorar els resultats històrics que CiU ha fet a Catalunya en aquestes eleccions al Congrés dels Diputats. Abans de la seva intervenció, però, el...\nDuran i Lleida (II)\n17.11.2011. SELECT SUM(vots) FROM valoracions WHERE lloc = 'article' AND id_article =SELECT COUNT(vots) FROM valoracions WHERE lloc = 'article' AND id_article =\nL'expresident de la Generalitat, Jordi Pujol, ha qüestionat aquest dimecres la proposta del candidat de CiU, Josep Antoni Duran i Lleida, d'un govern de concentració a Madrid si la situació de crisi no millora. En declaracions al programa...\nDuran i Lleida expressa el seu condol per la mort del militar espanyol a l'Afganistan\nEl cap de llista de CiU a les pròximes eleccions generals i president del grup parlamentari de CiU al Congrés dels Diputats, Josep Antoni Duran i Lleida, ha lamentat a través d'un comunicat la mort aquest diumenge a la tarda del sergent primer...\n4.11.2011. SELECT SUM(vots) FROM valoracions WHERE lloc = 'article' AND id_article =SELECT COUNT(vots) FROM valoracions WHERE lloc = 'article' AND id_article =\nEl PSC veu Duran camí de la 'irrellevància política' i fent la precampanya 'més agressiva i grollera'\nEl número dos de la llista per Barcelona del PSC, Daniel Fernández, ha assegurat que el candidat de CiU, Josep Antoni Duran i Lleida, camina 'amb pas ferm cap a la irrellevància política'i fent la precampanya 'més destemperada, agressiva i...\nDuran veu 'incomprensible' que el PP pugui superar CiU en nombre d'escons a Catalunya\n'Catalunya ha d’expressar, doncs, una decidida voluntat de ser respectada, i això passa només per una força política autòctona, lliure, catalanista, una força política de casa que no tingui un diputat o dos i que hagi de diluir-se...\nJunqueras recorda que la principal receptora de diner públic europeu pel camp andalús és la Duquesa de Alba\nDesprés de la polèmica desfermada per les declaracions de Duran Lleida sobre l subsidi agrari andalús, el denominat PER -treballar 35 dies per cobrar paga sis mesos- el nou president d'ERC, Oriol Junqueras, ha volgut recordar que la principal...\nMas-Colell i Salgado passen pàgina a les discrepàncies en una reunió a Madrid\nEl conseller d'Economia, Andreu Mas-Colell, i la vicepresidenta econòmica del govern espanyol, Elena Salgado, han mantingut aquest dimecres una reunió al Congrés on també ha intervingut el portaveu de CiU a Madrid, Josep Antoni Duran i Lleida...\nDuran i el PNB salven Zapatero en una altra votació 'in extremis'\nEl Congrés dels Diputats ha convalidat el Reial Decret Llei de reforma de la negociació col·lectiva per 169 vots a favor, 159 en contra i 20 abstencions. L'aprovació ha estat possible gràcies a l'abstenció de CiU i PNB. El govern espanyol ha...


Balears no tanca el debat tot i limitar les places\nLes entitats més crítiques denuncien que la mesura del govern illenc és “irreal”\nJAUME VINYAS Palma Actualitzada el 13/08/2017 00:00\n651x366 El casc antic de Palma és una de les zones més afectades per la massificació turística. / ISAAC BUJ El casc antic de Palma és una de les zones més afectades per la massificació turística. / ISAAC BUJ\nL’establiment, aquesta setmana, d’un límit de 623.624 places turístiques a les Balears no ha calmat els ànims de les diverses organitzacions de caràcter social i ecologista que han sorgit els últims anys com a resposta a la creixent massificació turística que pateix l’arxipèlag. Consideren que la mesura arriba tard i és insuficient. “La xifra és irreal i temporal”, criticava la portaveu de l’històric grup ecologista Gob, Margalida Ramis, que ha passat, en poc temps, de ser gairebé una veu solitària a favor del conservacionisme a erigir-se en un referent social contra els excessos del turisme. El Gob i altres grups de creació recent com Terraferida, Prou!, Ciutat per a qui l’Habita o Tot Inclòs s’han convertit en l’autèntica oposició al govern progressista que presideix Francina Armengol.\nTerraferida secunda les afirmacions de Ramis i acusa l’executiu autonòmic d’haver propiciat la legalització més gran de places turístiques de la història, fent servir com a esquer la reforma de la llei de turisme que va entrar en vigor l’1 d’agost i a partir de la qual s’ha decretat el sostre de places. Aquest límit, de fet, no és més que l’oferta legal existent.\nLa negativa de l’executiu balear a decretar una moratòria mentre tramitava la reforma (ha trigat dos anys a tenir-la a punt) hauria provocat un “efecte crida”, segons asseguren. Només durant el mes de juliol, l’últim en què s’admetien sol·licituds d’alta al registre, se’n van registrar unes 1.900, segons dades de la conselleria, quan la xifra habitual era d’un centenar al mes.\nCom frenar l’excés de turistes?\nEl límit estarà en vigor durant un any, mentre duri la moratòria que, ara sí, ha decretat l’executiu perquè els consells insulars i els ajuntaments puguin estudiar en quines zones serà possible autoritzar el lloguer turístic. Una vegada passat aquest tràmit, les administracions podran fixar un nou límit de places que pot ser més baix, com ja ha anunciat que farà el Consell d’Eivissa, però que també podria ser més alt, algun dia, en cas que es produeixi un canvi de color polític. El Govern Balear es defensa de les acusacions d’haver passat la patata calenta a administracions inferiors escudant-se en les competències que té cadascú.\nEl lloguer i els recursos\nEl debat turístic a les Balears gira al voltant de dos eixos: els límits que poden suportar els recursos naturals i els efectes del boom en els preus del lloguer, especialment a Palma i Eivissa. El to s’ha elevat les últimes setmanes a partir de la protesta d’Arran davant un restaurant al Moll Vell de Palma. Aquesta setmana, el col·lectiu Endavant ha enganxat un miler d’adhesius en cotxes de lloguer amb el lema “Aquest cotxe sobra”.\nLa pressió turística també amenaça València\nEl desembarcament, en ple estiu, d’uns 100.000 vehicles d’aquest tipus és un altre dels efectes indesitjats pels residents, que han de patir més congestió a les carreteres. El vicepresident, Biel Barceló, adverteix, però, que el problema no són tant aquests 100.000 cotxes com els 750.000 que hi ha matriculats tot l’any a Mallorca.\nVenècia aprova un codi de conducta i multarà els turistes que no el compleixin


Sindicats i empresa engeguen el compte enrere d'un mes de negociació de l'ERO del tancament - La Veu - Nissan\nSindicats i empresa engeguen el compte enrere d'un mes de negociació de l'ERO del tancament\nProtesta de Nissan davant la Delegació del Govern a Barcelona.\nEl comitè es neguen a signar el primer comunicat l'acta de la primera reunió\nLa comissió que negociarà el tancament de les plantes de Zona Franca, Sant Andreu de la Barca i Montcada ha començat avui el compte enrere d'un mes. La decisió suposa el comiat massiu de prop de 3.000 treballadors directes i una afectació de més de 20.000 llocs de feina indirectes que depenen de l'activitat productiva a Barcelona.\nL'únic canvi que ha reconegut la companyia aquest matí és la intenció de salvar el Centre Tècnic de la Zona Franca, on treballen al voltant de 300 persones –que només representa un 10% de la plantilla–, a més de mantenir el centre de recanvis d'El Prat, amb un centenar més d'empleats. Descomptant aquests treballadors, la xifra total d'acomiadaments se situa en les 2.600 persones.\nL'assemblea de treballadors, convocada després de la reunió matinal, ha rebutjat signar la primera acta del procés de negociació. La propera trobada de la comissió serà el 6 de juliol. "La nostra resposta és contundent: Nissan no es tanca i exigim un futur per a la companyia a Barcelona. No pensem negociar compensacions econòmiques, ni res que no passi mantenir els nostres llocs de treball", han reiterat fonts del comitè d'empresa central que denuncien "mala fe" per part de la companyia.\nEl Parlament emprendrà mesures contra la incompareixença de Nissan\nL'anunci d'excloure el centre tècnic en el marc de la constitució de la comissió negociadora s'ha produït un dia després que la direcció de Nissan no assistís a la comissió parlamentària d'ahir. La cambra, amb la indignació de tots els grups polítics, estudia emprendre accions perquè algun responsable de la companyia comparegui de forma obligatòria i exigir responsabilitats "per un acte que pot incórrer en desobediència", segons han denunciat els parlamentaris.


És innegable que cada vegada es costrueixen més carreteres, vies de tren, conduccions d'aigua i gasoductes, ja que la societat necessita unes bones comunicacions i infraestructures per a seguir progressant. Però abans d'iniciar aquestes obres cal recordar que l'Administració i Afectatsunes indemnitzacions compensatòries justes. I és per al seu càlcul que sol.liciten dels nostres serveis. En aquest tipus de treballs, cal cuidar per igual dues vessants diferents:\n- La compenent tècnica, que permet abordar la valoració de les indemnitzacions compensatòries a partir de la naturalesa i quantia dels béns i drets afectats pel procediment expropiatori, atenent a la legislació vigent aplicable: Llei d'Expropiació Forçosa (LEF), Reial Decret 2/2008 pel qual s'aprova el text refós de la LLei de Sòl i Reial Decret 1492/2011 pel qual s'aprova el Reglament de valoracions de la Llei de Sòl.\nEn un procediment expropiatori solen valorar-se moltes partides:\nEl sòl expropiat o afectat per expropiació de domini. Es tarcta del sòl, del qual ala propietat perd tots els seus drets indefinidament. Deixa de ser seu per sempre. La indemnització resultant equival al valor d'aquest sòl sobre en base a les rendes que hagués seguit generant la seva explotació i també a la seva localització.\nEl sòl afectat per alguna servitud, sigui de pas aeri (ex. línies elèctriques), de pas subterrani (gasoducte o altresconduccions), etc. Es tracta del sòl que la propietat manté com a seu, però amb unes càrregues o condicionants permanents. La indemnització resultant equival a un percentatge d'afecció, que varia en funció de les limitacions en l'ùs que comporti i la servitud en qüestió, i que s'aplica sobre el valor del sòl.\nEl sòl afectat per ocupació temporal. Es tracta del sòl que la propietat deixa de poder utilitzar durant un període de temps, que sol oscil.lar entre unsmesoso i una anys, recuperant-se posteriorment tots els seus dretsLa indemnització resultant equival al valor dels perjudicis ocasionats durant el temps que dura l'ocupació. Sol calcular-se com un percentatge d'afecció a aplicar sobre el valor del sòl.\nEl vol afectat pel procediment expropiatori, que pot comprendre edificacions de tot tipus, plantacions, infraestructures de reg, tancats, etc. Òbviament, tot allò que desapareix com a conseqüència d'una expropiació, ha de ser indemnitzat per l'Ens expropiant.\nEls perjudicis addicionals, convenientment acreditats, sigui per ràpida ocupació (normalment, s'indemnitza el valor de lq collita en peu o no recol.lectada), per partició de la finca ( el el cas que, com a conseqüència de l'expropiació, quedin porcions aïllades de la finca matriu), per reducció rellevant de la superfìcie agrícola inicial ( que comporti, a la seva vegada, increment dels costos d'explotació).\nPremi d'afecció, de l'ordre del 5%, a aplicar sobre el valor de les partides de sòl expropiat i vol afectat, segons el que es disposa en la Llei d'Expropiació Forçosa.\n- La component legal i de procediment administratiu, que ha de conèixer també perfectament el Perit taxador especialitzat en aquest tipus de valoracions. Sense ànim de ser exhaustius, podem distingir, en tot procediment expropiatori, diferents fases. A saber:\nExposició pública i publicació de l'inici del procediment expropiatori en el BOE o en altres Butlletins oficials (Comunitat Autònoma, Diputació provincial, Ajuntament, etc.) del llistat de titulars i parcel.les cadastrals afectades, així com una breudescripció de les afeccions i les superficies afectades en cadascuna d'elles.\nAixecament i formalització de les Actes prèvies a l'ocupació, una per parcel.la afectada, en les quals l'Administració descriu, per escrit i amb exactitud, totes les afeccions derivades de l'expropiació, i també es recullen les manifestacions que desitgi incorporar el Titular afectat.\nAixecament i formalització de les Actes a l'ocupació, una per parcel.la afectada, en les quals l'Administració informa al Titular afectat de l'inici de les obres que motiven l'expropiació.Sol anar acompanyat d'una Fulla d'avaluació del dipòsit previ (o quantitat a compte de la indemnització definitiva) i una Fulla d'avaluació dels perjudicis per ràpida ocupaió (o quantitat compensatòria per la pèrdua de les collites o altres perjudicis similars), així com de les liquidacions per tots dos conceptes.\nFormalització de l'Acta de mutu acord, una per parcel.la afectada, en el cas que el Titular afectat, prèvia negociació, accepti l'oferta verbal proposta per l'Ens expropiant, en quan a compensació econòmica global.\nEn el cas que no s'hagi asconseguit el mutu acord, presentació del Full d'Apreuament de la Propietat, elaborada i signada per un professional qualificat i competent (en finques rústiques, un EnginyernAgrònom). En aquest document es justifica tècnicament, desglossada per conceptes, la compensació econòmica que reclama l'Afectat.\nEn el cas que no s'accepti la reclamació de la Propietat, l'Ens expropiant ha de procedir a l'elaboració i enviament del Full d'Apreuament de l'Administració, elaborada i signada també per un Profesional qualificat i competent. Es tracta de la valoració raonada del preu just que defensa, en aquest cas, l'Administració expropiant.\nTots dos documents valoratius es traslladen al Jurat Provincial d'Expropiació. Aquest òrgan administratiu, prèvia proposta de la seva vocal tècnic, també un professional competent, i les deliberacions oportunes, resol el conflicte entre les Parts mitjançant l'emissió de l'Acord o resolució del Jurado d'Expropiació. Conclou així el procediment administratiu.\nNo obstant això, si una de les dues Parts, normalment el Titular o Propietari, no està d'acordamb la indemnització proposada pel Jurat d'Expropiació, pot interposar una demanda en el Jutjat del Contenciós Administratiu que li correspongui, resolent-se en aquest cas el conflicte per la via judicial.\nDonat el seu elevat grau d'especialització tècnica i a la seva àmplia experiència en la valoració de les indemnitzacions expropiatòries, els Profesionals que treballen a 2AGRO són capaços d'oferir el suport i assessorament tècnic que requereixi la Part que contracti els seusserveis, sigui l'Ens expropiant, la Propietat afectada o el Jutjat del Contenciós Administratiu que ho designi com a Perit judicial o Perit tercer.\nSovint, l'encàrrec no es limitarà a les qüestions tècniques o de matèria valorativa, sinó que, en col.laboració normalment amb un Assessor legal, es procedirà a guiar i assessorar al Client en totes les fases que consta el procediment expropiatori.


16 May 13:00h\nConcert i dansa amb la Companyia Minimíssima\nFoto: Companyia Minimíssima\nLa Companyia Minimíssima beu de la tradició no escrita per buscar camins propis en la música d'arrel. En aquest espectacle s'acompanyarà de la dansa de Lali Mateu i Roger Cusidó. Reivindicació poètica d'allò més petit.\nLa Companyia Minimíssima és un projecte que neix amb la intenció de treballar la música tradicional, les composicions pròpies i les possibilitats intermèdies a la difusa frontera de la música no escrita. Es proposa un concert de més-que-petit format. Un concert 'minimíssim'.\nCal inscripció prèvia: tel. 936 759 951 / museu@santcugat.cat\nEl programa del Dia Internacional dels Museus 2021 es pot consultar en aquest enllaç\nDATA: diumenge, 16/mai, 13:00h\nORGANITZA: Museus de Sant Cugat


Aquest any, per primer cop, les preinscripcions es podran fer en línia accedint a l’adreça http://web.sabadell.cat/activitats-d-estiu (estarà actiu a partir del dia 10). L’objectiu és facilitar el tràmit a la ciutadania, fent-lo més còmode i evitant els desplaçaments. Tot i així, qui vulgui fer-la de manera presencial podrà fer-ho tant a les oficines d’Atenció Ciutadana repartides al territori, com al Despatx Lluch i, també, a les piscines municipals (parc del Nord, Cal Marcet, Campoamor i Olímpia).\nLes piscines municipals inclouen una oferta d’activitats aquàtiques a l’estiu, ja sigui per aprendre a nedar, per fer perfeccionament o gimnàstica a l’aigua. D’aquesta manera, persones de totes les edats poden gaudir tant de la natació com de les propostes aquàtiques recreatives. Aquest estiu s’ofereixen un total de 528 places.\nEls cursets, que començaran el 25 de juny i duraran fins el 19 de juliol, es portaran a terme a les piscines municipals Olímpia, Cal Marcet, Ca n’Oriac, Campoamor. Els grups es divideixen per edats i també per nivells (iniciació, intermedi i avançat).\nLa piscina de Cal Marcet ofereix, per segon any consecutiu, un curset de natació artística per a nens i nenes d’entre 8 i 14 anys que sàpiguen nedar els estils crol i esquena.\nD’altra banda, la temporada d’estiu 2019 ofereix, per quart any consecutiu, la possibilitat de fer activitats físiques per a adults durant 5 setmanes. L’objectiu és donar continuïtat en la pràctica esportiva als usuaris del programa d’Activitats Físiques per a Adults de la temporada d’hivern i als usuaris nous que vulguin ocupar part del seu temps d’oci fent esport.\nEs podrà fer: gimnàstica de manteniment, pilates, tonificació, tono-pilates, sumba, aeròbic i hipopressius. S’hi ofereixen un total de 270 places al pavelló de Cal Balsach i al Complex Esportiu Municipal Olímpia.\nTags: activitats d'estiu, esports


Notícies del col·legi: TROBADA NETWORKING AMB POLITÒLEGS I SOCIÒLEGS CATALANS A BRUSSEL·LES\nTROBADA NETWORKING AMB POLITÒLEGS I SOCIÒLEGS CATALANS A BRUSSEL·LES\nDijous 22, a les 18:30\tUna delegació d'uns 25 col·legiats visitaran la ciutat de Brussel·les els propers dies 21, 22 i 23 de gener per visitar les institucions europees (Parlament, Comissió, Comitè de les Regions, Consell de la Unió) i la seu de l'OTAN als afores de la capital belga.\nEn el marc d'aquest viatge hem organitzat una trobada amb politòlegs i sociòlegs catalans residents a la ciutat per tal de fer networking així com per presentar el monogràfic 'La cruïlla europea', editat conjuntament amb l'associació Horitzó Europa. La trobada tindrà lloc a la Belgian Concept Store (Naamsestraat 43-59 rue de Namur, 1000 Brussel·les). Podeu unir-vos a l'esdeveniment de Facebook. L'activitat és de lliure accés i gratuïta.\nL'acte, a més, comptarà amb la participació de la nostra Degana, Anna Parés i Rifà, i de Ferran Tarradellas, director de la Representació de la Comissió Europea a Barcelona, així com de representants d'Horitzó Europa. Podeu unir-vos a l'esdeveniment de Facebook. L'activitat és de lliure accés i gratuïta.\nHoritzó Europa és una associació catalanista, europeista i apartidista que treballa per fomentar el debat sobre polítiques europees i internacionals a Catalunya. Fundada a Barcelona, Horitzó Europa també ha estès la seva activitat a Brussel·les on hi ha un petit grup permanent de socis. Des de 2014, Horitzó Europa també representa la Unió dels Federalistes Europeus (UEF) a Catalunya.


Xocolata - Rocambolesc Gelateria\nUtilitzem cookies per a millorar la seva experiència i els nostres serveis, analitzant la navegació en el nostre lloc web. Si continua navegant, considerarem que accepta el seu ús.\nInici > Xocolata\nSelecció de les millors rajoles de xocolata del Rocambolesc i El Celler de Can Roca.\nOrdenar per Per defecte Preu: de menys a més Preu: de més a menys Nom: de A a la Z Nom: de Z a la A Disponible Referència: Més barat Referència: Més car\nGanache d'albercoc amb gelatina de mandarina i massapà de pastanaga, podent diferenciar les tres textures al tall vertical, encapsulat de xocolata amb llet amb detalls de taronja.\nGanache de dolç de llet amb gelatina a l'interior de guaiaba amb una Gianduia de iogurt.\nTorró de pipes de girasol i una gominola de yuzu. Un "caganer" és una figurita de naixement que se sol col·locar en els pessebres, com a tradició a Catalunya i a la Comunitat Valenciana. Desde Rocambolesc li hem volgut fer un homenatge a aquest imprescindible personatge nadalenc fent un riquíssim torró.\nRajola Rocambolesc - Xocorroc\nXocolata negre 72% en el que s'ha volgut marcar les notes terroses i balsàmiques d'una cobertura de xocolata única. La tauleta es presenta amb faves de xocolata caramel·litzades incrustades amb xocolata. La procedència d'aquest cacau és de: Madagascar i Veneçuela\nRajola Rocambolesc - Rocalat\nXocolata amb llet 36%. En aquest es va voler reforçar les notes de caramel i l'equilibri de la llet amb la suavitat d'un cacau molt aromàtic. La tauleta va amb un cacauet garapinyat i peta-crispy. La procedència d'aquest cacau és de: Ghana, Costa de Marfil, Java i Madagascar.\nRajola el Celler - Xocolata negre\nXocolata negre 72%. Procedència: Madagascar i Veneçuela\nBlat de moro fregit (kiko) amb xocolata amb llet, un equilibri entre dolç i salat\nCruixent de xocolata amb llet i efecte espurnejant. Divertit i llaminer\nXocolata amb llet 36%. Procedència: Ghana, Costa de Marfil, Java i Madagascar\nSi us plau esperi...


La 14a Trobada d'Aristot serà Campionat de Catalunya de curses per muntanya per equips - FEEC - Federació d'Entitats Excursionistes de Catalunya\nNotícies - 15/07/2021\nLa 14a Trobada d’Aristot serà Campionat de Catalunya de curses per muntanya per equips\nLa 14a Trobada d’Aristot serà Campionat de Catalunya de curses per muntanya per equips de la Federació d’Entitats Excursionistes de Catalunya (FEEC) el 8 d’agost a Aristot, a la comarca de l’Alt Urgell. Les inscripcions de la cursa de la Unió Excursionista Urgellenca ja estan obertes per als federats i es poden fer a través del gestor d’inscripcions de la FEEC. La resta de participants podran formalitzar la seva inscripció a partir del dia 19 de juliol i fins al 6 d’agost.\nLa cursa puntuable per al Campionat de Catalunya per equips tindrà un recorregut de 23km i 1750m de desnivell, transcorrent per un terreny d’alta muntanya, a més de 2.000 d’alçada en molts dels trams del circuit. El punt culminant de la cursa és la pujada al Turó Punçó (2.495 metres). Els corredors que no vulguin participar al Campionat tindran la opció de fer la versió Pro, de 10km de distància i 600m de desnivell, o la Open, de 6km de distància i 300m de desnivell.


BaixPenedèsDiari.cat | Calafell acull un concert de corda del projecte 'Un Infant, Un Instrument'\nCalafell acull un concert de corda del projecte 'Un Infant, Un Instrument'\nHi participaran 140 alumnes de primària de la comarca\nImatge del concert del passat 2016. | Cedida\nEl Teatre Auditori de Calafell acollirà el dimarts 23 de maig, a les 11.30 hores, un concert de corda del projecte 'Un Infant, Un Instrument'. En aquest concert hi participaran un total de 140 alumnes de 3r, 4t i 5è de primària de dues escoles de la comarca que per segon any consecutiu l'organitzen conjuntament. Les escoles participants són la Teresa Godes de la Joncosa del Montmell i El Castell de Calafell. En el concert, els tres cursos mostraran la feina que han fet durant aquests mesos. Aquest és el segon any que tant una escola com l'altra han portat a terme aquest projecte amb l'objectiu d'apropar l'aprenentatge d'un instrument a tots els infants a partir de 3r de primària i amb aquest concert culmina la feina d'uns quants mesos.\nD'aquesta manera, els alumnes entenen en què consisteix ser músic a més a més d'aprendre la pràctica de l'instrument i l'esforç, la constància i la disciplina que requereix estudiar-lo. El projecte Ui-Ui ('Un Infant, Un Instrument') a la comarca del Baix Penedès té presència en un total de set escoles. L'Escola de Música Contrapunt i l'escola Quatre Vents de Sant Jaume van iniciar el projecte ara fa cinc anys. Enguany ja són sis les escoles de primària que realitzen aquest projecte (Sta. Creu i El Castell de Calafell, Pompeu Fabra i Sol Cunit de Cunit, Teresa Godes de la Joncosa, i St. Julià en col·laboració amb l'Escola de Música de l'Arboç).\nEn total, més de 400 alumnes gaudeixen de l'oportunitat de tocar un instrument (violí, violoncel, trompeta, trombó, saxo, clarinet o flauta travessera), formar part d'una agrupació musical, i adquirir tot aquells aprenentatges que ofereix la música. El nombre d'alumnes que estan implicats en aquest projecte no para de créixer any rere any a la comarca i també arreu del territori català. Aquest concert i tot el projecte es fan amb la col·laboració de l'Escola de música Contrapunt i els Ajuntaments de la Joncosa del Montmell i de Calafell.


Periodista“Ens reunim avui, quan els salaris reals porten deu anys caient; ens reunim avui, durant la primera dècada perduda des del 1860, quan Karl Marx feia gargots a la biblioteca del Museu Britànic després d’advertir de l’espectre que recorria Europa, l’espectre del comunisme”, va dir la setmana passada Mark Carney, actual governador del Banc d’Anglaterra, en una conferència amb el títol L’espectre del monetarisme.\nAl darrere del governador, a la Universitat John Moores de Liverpool, es podia veure una gran fotografia de Marx al costat de la primera edició en alemany del Manifest comunista (1848). Una imatge posterior mostrava un gràfic a base de mitjanes mòbils de 10 anys en el qual es veia que el creixement real dels salaris ha sigut, en l’última dècada, el més feble al Regne Unit... des del 1860. En aquells dies, Marx, exiliat a Londres, es documentava per a la seva obra El capital a la biblioteca del Museu Britànic.\nL’afirmació no surt dels llavis d’un personatge com podria ser Ernest Everhard, l’obrer d’ El taló de ferro, en què Jack London denunciava, el 1908, l’oligarquia industrial. Carney, nascut al Canadà, és l’actual governador del Banc d’Anglaterra, guanya 874.000 lliures esterlines anuals (més d’1 milió d’euros) i havia sigut governador del Banc del Canadà, després de treballar tretze anys al banc Goldman Sachs.\nEn un país com Espanya, en el qual el governador del Banc d’Espanya només obre la boca per demanar que els salaris no pugin després d’una caiguda del 10%, o per exigir un ajust pressupostari més fort, les paraules de Carney sonen heterodoxes o desestabilitzadores.\nDiu Carney: “La globalització està associada a salaris baixos, ocupació precària, empreses deslocalitzades i grans desigualtats. Als països anglosaxons, el pes de l’1% més ric ha pujat notablement des del 1980. Avui, als EUA, l’1% de les famílies més riques s’emporten el 20% de tots els ingressos”.\nPerò afegeix: “Aquesta elevada desigualtat en els ingressos s’empetiteix per la sorprenent desigualtat en la distribució de la riquesa. La proporció de la riquesa que posseïen l’1% dels nord-americans més rics va augmentar d’un 25% el 1990 a un 40% el 2012. I a nivell mundial la proporció de la riquesa de l’1% més ric ha passat d’un terç el 2000 a la meitat el 2010”.\nCarney, economista, critica la professió. “Entre ells, la creença en el lliure comerç és un culte totèmic. Però tot i que el comerç porta benestar als països, els seus beneficis es distribueixen de manera desigual. Alguns treballadors perden els seus llocs de treball i la dignitat laboral, i són igualats a la baixa”.\nSegons Carney, en els últims cinquanta anys el capitalisme ha portat progrés, però ha fallat en l’última dècada. “Per dir-ho suaument, el comportament de les economies desenvolupades durant els últims deu anys ha decebut. No és com en els bons vells temps, perquè l’ansietat respecte al futur ha augmentat, perquè la productivitat no es recupera i els salaris reals estan per sota dels de la dècada passada, cosa que cap persona viva havia experimentat abans”.\nSi bé Carney adverteix de la importància de diagnosticar les causes dels “símptomes” que pateix el pacient -baixa productivitat, pèrdues del salari real, desigualtat, atur-, la seva recepta cau en el mantra de sempre. “Hem de reequilibrar el mix de política monetària, política fiscal i reformes estructurals cap a un creixement més integrador en el qual tothom s’emporti un tall de la globalització”.\nLes coses estan malament, sí, diu Carney, però el “pacient” -l’economia- ha sobreviscut gràcies a... la política monetària. “La política monetària ha permès evitar la depressió i ha ajudat les economies avançades a guanyar temps perquè puguin adoptar les mesures per restaurar la vitalitat”.\nPerò la recuperació té els peus de fang. Per què? “L’expansió està dirigida pel consum. La taxa d’estalvi ha caigut en termes històrics i hi ha nou endeutament. Si alguna cosa ensenya l’últim quart de segle és que els episodis de creixement dirigits pel consum tendeixen a ser més lents i menys durables. El consum supera els ingressos, augmenta el deute i fa que la demanda sigui més sensible a l’ocupació i els ingressos”.\nCal esperar, per tant, segons el governador, que un creixement més moderat suposi un augment baix dels ingressos dels assalariats. “L’únic dubte -segons Carney-és com es produeix això: a través d’una compressió del creixement dels salaris nominals i més desocupació, o via creixement més ràpid dels preus al consumidor i menys augment de la desocupació”.\nEl Comitè de Política Monetària del Banc d’Anglaterra, assenyala Carney, “opta per un període d’inflació de preus al consumidor, una mica més alts, a canvi d’un augment més modest de la desocupació; no obstant això, hi ha límits per tolerar la inflació per sobre de l’objectiu (2%)”.\nPer descomptat, el governador, amb uns ingressos superiors al milió d’euros anuals, no pot fer altra cosa que defensar la seva feina en evocar implícitament Marx. “Al final, la política monetària no és un espectre sinó un fantasma amistós”.\nVa en la nòmina. Mai més ben dit.


Lloret es promociona a Moscou a la Fira turística Leisure | Nova Ràdio Lloret\nRètol de la Fira\nRepresentants lloretencs es troben aquests dies a Moscou, per participar en una de les fires turístiques més importants del mercat rus. La Leisure -aquest és el nom del certamen- es duu a terme cada setembre per a fer balanç de la temporada i copsar les tendències per a l’any següent.\nEn aquest cas, tour-operadors i destinacions valoren la davallada de visitants russos a l’estranger. I és que aquest estiu han vingut a la destinació menys dels que hi havia previstos. Maurici Carbó, gerent de Lloret Turisme.\nPel que fa al balanç del 2014, la conclusió més evident és que ha estat un estiu força irregular. I que encara és aviat per parlar de com pot anar el 2015.\nLloret està present a la fira de Moscou a través del Patronat de Turisme Costa Brava-Girona. No hi ha empresaris. La presència de la destinació és, per tant, només institucional. Al llarg del certamen, els representants es reuneixen amb tour-operadors, agents de viatges i professionals del sector.\nLloret es desplaça cada any a Rússia per participar a les dues fires de referència del país: aquesta, la Leisure, que es fa al final de l’estiu, i la MITT, que tindrà lloc el mes de març.\nArticle anteriorLloret de Mar acull un concurs internacional de cant coral\nArticle següentMés de quaranta litres per metre quadrat en la tempesta de matinada


L'estat del màrqueting de cerques el 2015 | Martech Zone\nDilluns, abril 20, 2015 Douglas Karr\nFa poc vaig parlar amb un grup amb qui he estat convidat repetidament a parlar durant els darrers cinc anys. En un moment de la conversa, el tema es va centrar en l'ús de paraules clau. Les mandíbules van caure quan vaig dir al públic que deixés de preocupar-se per la densitat i l'ús de paraules clau en tot el contingut. Tot i que crec que una paraula clau és fantàstica per utilitzar-la dins del títol d’una publicació, en la seva major part crec que està millor centrat a escriure bé en lloc d’intentar escriure per als motors de cerca.\nAixò no era cert fa uns anys, nosaltres necessari ser programàtic perquè els motors de cerca entenguin el context del nostre contingut. Però crec que ara els avenços de Google tenen en compte una gran quantitat de variables, inclosos la història del lloc, l'autoritat del tema de l'autor, cites com noms de marques, noms de productes i geografies, per determinar la rellevància, l'autoritat i, en última instància, la classificació de les pàgines.\nQuan les persones que comencen empreses noves em pregunten on haurien d’orientar el seu màrqueting en línia, el màrqueting de cerca sol estar a prop de la part superior de la recomanació. Per descomptat, depèn del nivell d’intenció o demanda del consumidor del nou servei, és a dir, de quantes persones cerquen productes i serveis. La importància del màrqueting de cerca avui en dia la demostra la nostra nova infografia creada per JBH Màrqueting. Mostra la importància de la cerca basant-se en les dades més recents de SimilarWeb sobre el nivell de demanda dels consumidors a través de la cerca i incloent consells i anàlisis pràctics d'alguns dels millors llocs per obtenir informació sobre cerques, com ara Moz, Search Engine Land Searchmetrics. Dave Chaffey\nAquesta infografia descompon molt bé el terreny del màrqueting de cerca, inclosos els dos cerca de pagament (pagament per clic) i recerca orgànica (rànquing natural). El màrqueting en motors de cerca segueix sent un mitjà dominant en línia i no s’ha de descartar. Mentre no som grans fans de la indústria del SEO i estratègies manipulatives que els consultors solen desplegar i que posen els seus clients en perill de desindexar-se, no deixa de ser un recurs increïble per als nostres clients reconèixer què busquen les seves perspectives i com responen al contingut escrit i compartit als nostres clients 'llocs i els nostres.\netiquetes: 2015Dave Chaffeyjbhinfografia de màrqueting de cercainformació intel·ligentsmartinsightsestat de màrqueting de cerca\nNo teniu problemes per parlar de la vostra presència en línia


Salsitxes cuites: la millor salsitxa, la que té més carn | Revista - Part 3\nSalsitxes cuites : Quina quantitat?\nLes salsitxes de tipus frankfurt se solen mirar amb desconfiança. És important saber que no totes són iguals. A continuació et mostrem algunes claus perquè coneguis aquest producte.\n[Pàg. 1] Salsitxes cuites: la millor salsitxa, la que té més carn\n[Pàg. 2] No totes són iguals\n[Pàg. 3] Quina quantitat?\n[Pàg. 4] Per a comptades ocasions\n[Pàg. 5] On és el budell?\n[Pàg. 6] Dues informacions clau: el tipus de matèria primera i el seu percentatge\nPublicat en l'edició impresa de Febrer 2021\nmostra l'edició impresa de Febrer 2021\nA més d’observar el tipus d’ingredient principal (carn o CSM) és important que ens fixem en la quantitat que tenen, perquè de poc serveix que una salsitxa estigui elaborada exclusivament a partir de carn si, a l’hora de la veritat, en té una proporció escassa, com passa, per exemple, amb Campofrío Gall Dindi, que només conté un 52% de carn.\nNo sempre és fàcil tenir aquesta informació, perquè només s’ha de mostrar obligatòriament a la llista d’ingredients quan se’n fa alguna referència expressa a l’envàs o a la denominació legal de venda. Per exemple, la denominació de la salsitxa El Pozo és “salsitxa cuita de porc i gall dindi sabor fumat”. Per això a la llista d’ingredients s’indica la proporció dels dos ingredients (concretament, 35% de carn de porc, 19% de carn de gall dindi i 15% de CSM de gall dindi). Altres salsitxes, però, no fan cap referència al tipus de carn.\nPer exemple, Oscar Mayer es ven amb la denominació “salsitxa cuita sabor fumat”, així que no ens indica la proporció dels ingredients perquè no té l’obligació de fer-ho. Això dificulta enormement la possibilitat de comparar i valorar les diferents salsitxes, perquè en aquests casos no hi ha manera de saber aquesta dada.\nPodríem pensar que es pot tenir una idea del contingut de carn si observem el valor de proteïnes que es mostra en la informació nutricional. Això, però, no és així, perquè no podem saber si procedeixen de la carn o d’altres ingredients utilitzats en la formulació, com poden ser la proteïna de soia o la llet en pols, per posar-ne dos exemples.\nLes salsitxes estan elaborades a partir d’una emulsió de carn, greix i aigua, de manera que, perquè es formin adequadament, aquests ingredients han d’estar en unes proporcions equilibrades. Per això totes les salsitxes analitzades presenten valors semblants de proteïnes (al voltant de l’11-15%) i de greix (al voltant del 15-20%). L’excepció és Campofrío Gall Dindi, que és baixa en greix i només conté un 3% d’aquest nutrient. En aquests casos, s’hi han d’afegir ingredients que puguin suplir la funció tecnològica que exerceix el greix en la formació d’aquesta emulsió (en aquest producte concret es fa servir midó i fibra vegetal). En principi pot ser positiu des del punt de vista nutricional, però també pot representar un inconvenient si ens fixem en les característiques organolèptiques, ja que el greix aporta sabor i suculència.\nCom podem observar, tret de Campofrío Gall Dindi, la proporció de greix en aquests productes és bastant important. Normalment es tracta, a més, de greix d’origen animal, que no és precisament el més saludable, en part per la important proporció de greixos saturats de cadena llarga, que en la majoria dels casos analitzats va des del 5% (Eroski Frankfurt, Campofrío Frankfurt) fins al 8% (Argal). L’excepció és una altra vegada Campofrío Gall Dindi, amb només un 1%.\n…i molta sal\nEn la informació nutricional de l’etiqueta també podem veure que aquests productes contenen una quantitat de sal important, al voltant del 2%, amb valors que arriben fins al 2,4% (Oscar Mayer). El valor més baix correspon a Schara (1,85%), encara que continua sent massa elevat. Es considera que un aliment té una quantitat de sal elevada quan aquest valor supera els 1,25 grams per cada 100 grams de producte. Aquest és precisament un dels motius que fan que les salsitxes cuites es considerin un producte poc recomanable. Un consum excessiu de sal es relaciona amb un augment de la tensió arterial i amb el risc de patir malalties cardiovasculars. Per això, organismes com l’Organització Mundial de la Salut (OMS) recomanen que el seu consum no superi els 5 grams diaris. A Espanya en consumim gairebé 10 grams diaris i els aliments que més hi contribueixen són precisament els embotits i altres productes carnis (n’aporten 1 gram/dia, segons l’estudi Anibes 2019, en el qual participa la Fundació Espanyola de Nutrició).\nPlàstic o vidre?\nA Espanya el més habitual és consumir les salsitxes cuites que es comercialitzen en envasos de plàstic al buit, però també en podem trobar amb altres formes de presentació, entre les quals destaca l’envàs de vidre. En aquest cas, les salsitxes estan submergides en una barreja d’aigua amb sal, així que tenen una textura més suau i sucosa i un sabor diferent. Aquesta és precisament la preparació tradicional, consumida habitualment als països del centre d’Europa, on les salsitxes no es passen per la paella, sinó que s’escalfen en l’aigua de cocció. És a dir, es tracta d’una qüestió de gustos. Més enllà d’això, hem de tenir en compte que les salsitxes en envàs de vidre passen per un procés d’esterilització, per tant no necessiten guardar-se en fred i el temps de conservació és més llarg que en el format de plàstic (encara que en aquest cas la durada ja és bastant llarga, normalment d’uns 6 mesos).\nVes a la pàgina anterior: « No totes són iguals\nVes a la pàgina següent Per a comptades ocasions »


Neunkirchen (Saarland) - Viquipèdia, l'enciclopèdia lliure\nNeunkirchen és una ciutat i un municipi de Saarland (Alemanya). És la ciutat més gran del districte de Neunkirchen. Se situa a la riba del riu Blies, 20 km. aproximadament al nord-est de Saarbrücken. Amb gairebé 50.000 habitants, Neunkirchen és la segona ciutat més gran de Saarland. El nom de la ciutat significa "església nova" (no confondre amb "nou esglésies"). En el passat, l'economia de Neunkirchen s'ha basat de forma gairebé exclusiva en l'explotació de carbó i acer. Amb la decadència d'aquest sector industrial, l'economia de Neunkirchen s'havia d'encarar amb canvis dràstics i experimentà un canvi significatiu cap al sector serveis, encara que les indústries més petites encara resten a la zona.\n49° 20′ 41″ N, 7° 10′ 48″ E / 49.3448°N,7.1799°E / 49.3448; 7.1799Coord.: 49° 20′ 41″ N, 7° 10′ 48″ E / 49.3448°N,7.1799°E / 49.3448; 7.1799\nDistricte rural Districte de Neunkirchen\n06821, 06826 i 06858\nEls primers assentaments de la zona daten del segle viii. La part més vella de la ciutat és el poble de Wiebelskirchen, situat al nord del centre de la ciutat. El seu nom consta des de l'any 765 i, és així el nom cristià més antic de la ciutat ("Kirche" vol dir església). El nom de "Neunkirchen" s'enregistrà per primera vegada el 1281.\nNeunkirchen pertanyia al principat de Nassau-Saarbrücken, el qual eriguí dos castells a les proximitats, que actualment ja no existeixen. A Neunkirchen se li atorgà el títol de ciutat l'any 1922, després d'haver estat el municipi (no-ciutat) més gran d'Europa durant algunes èpoques.\nEstàtua al centre de la ciutat\nHi ha proves d'activitat en mines de carbó que daten del segle viii. Les primeres plantes de tractament de carbó s'instal·laren el 1593 a la vall del Blies. Moltes de les decisions que es prenien a la ciutat anaven a càrrec dels "von Stumm-Hallberg", família burgesa, propietària de la ferreria local des de 1806, que influencià enormement en la política local.\nDurant la Segona Guerra Mundial el gran complex de ferreries situat a la dreta del centre de la ciutat patí bombardejos per ser considerat objectiu militar per a l'exèrcit aliat. El 1945, un atac aeri destruïa aproximadament tres quartes parts del centre de la ciutat.\nA causa de la disminució de la indústria del carbó i l'acer, l'economia local patí importants dificultats econòmiques. La taxa de desocupació augmentà dràsticament arran del tancament de la darrera mina de carbó l'any 1968 i de part essencial del complex de ferreries l'any 1982. Avui en dia únicament es manté en funcionament un molí d'acer.\nAixí doncs la ciutat es va veure obligada a transformar-se una "ciutat comercial", un procés que s'inicià amb l'edificació d'un gran centre comercial en els terrenys de l'antiga planta d'acer. Mentrestant s'han anat conservant i renovant romanents de l'anterior planta d'acer que no s'havien destruït. Ara serveixen com a monument industrial, part d'elles s'han reconvertit en petits bars i discoteques.\nFriedrich Carl Glaser (enginyer)\nJulius Adler (polític comunista)\nErich Honecker (polític comunista)\nErich Schwertner (polític liberal)\nStefan Kunz (jugador de futbol)\nA Wikimedia Commons hi ha contingut multimèdia relatiu a: Neunkirchen\nObtingut de «https://ca.wikipedia.org/w/index.php?title=Neunkirchen_(Saarland)&oldid=26314908»


setembre 2017 - CAN GAVARRA\nMonthly Archives: setembre 2017\nLa formació de Can Gavarra, en un clic (29-09-2017)\nT’interessa formar-te? Aquí trobaràs una llista amb informació i enllaç per inscriure’t a la formació gratuïta programada Can Gavarra (Ajuntament de Polinyà). Activitats per persones en règim general, autònoms i desocupades, així també com persones emprenedores. Ens ajudes a compartir-ho? Fiscalitat de l’empresa Dia 4/10, una sessió Més info aquí Nòmines i seguretat social nivell…\n29 de setembre de 2017 Deixa un comentariFormacióPor Can Gavarra\nVols comprar o vendre la teva empresa?\nVols comprar una empresa, traspassar o vendre la teva empresa? Amb la matinal de la reempresa de Can Roqueta de Sabadell ho podràs aconseguir.\nTrobada a Sabadell.\nPer a més informació, contactar amb M.Lluïsa Valle\nTelèfon 93 544 61 63\n26 de setembre de 2017 Deixa un comentariActualitatPor Can Gavarra\nFiscalitat de la teva empresa, 11 d’octubre, de 10 a 13 h\nFiscalitat de la teva empresa, dimecres 11 d’octubre, de 10 a 13 h Objectiu del Curs: Analitzar la diferència entre tributació i cotització. Explicarem els Impostos a què ha de fer front una empresa: Tipus impositius, bases imposables, liquidació, exempcions, deduccions Destinataris: Emprenedors i Empreses de menys de 3 anys d’activitat, principalment. Inscripció: aquí…\n21 de setembre de 2017 Deixa un comentariFormacióPor Can Gavarra\nEls Costos del Negoci. Anàlisi de Viabilitat Econòmica i Financera, 27 de setembre a Can Gavarra\nCostos del Negoci. Anàlisi de Viabilitat Econòmica i Financera 27 de setembre de 10 a 13 hores a Can Gavarra Objectiu del Curs: Analitzar els conceptes de despesa i costos aplicats a l’economia d’empresa, tant pel que fa a la seva constitució com quan ja estiguin en funcionament. També analitzarem els conceptes d’ingressos i beneficis,…\nTaller sobre marques, patents, noms comercials i drets d’autor a Santa Perpètua\nUn taller per conèixer les diverses modalitats de protecció de les nostres propietats immaterials i intel·lectuals.\n26 de setembre de 2017, de 9:30 h a 13:30 h.\nGRATUÏT – PLACES LIMITADES\nFormador: Ma Lluïsa Valle\n20 de setembre de 2017 Deixa un comentariActualitatPor Can Gavarra\nTaller de pràctica tributària, 18 d’octubre de 10 a 13 h\nTaller de pràctica Tributaria A Can Gavarra (Promoció Econòmica Ajuntametn de Polinya) DATA: dimecres 18 d’octubre HORARI: de 1o a 13 h INSCRIPCIÓ: Aquí OBJECTIU DEL CURS Fer exercicis pràctics de càlcul i aplicació de bases imposables dels diferents impostos lligats a l’activitat econòmica per tal de adquirir habilitats bàsiques que permetin l’emprenedor tenir una…\n14 de setembre de 2017 Deixa un comentariFormacióPor Can Gavarra\nTaller de pràctica de cotització, dimecres 25 d’octubre de 10 a 13 h\nFarem exercicis pràctics de càlculs de cotitzacions a seguretat social (Quota d’autònoms, cotitzacions de treballadors en funció de diferents modalitats contractuals, complementació de models oficials, sol·licitud i càlcul de bonificacions.\nDestinataris: Emprenedors i Empreses de menys de 3 anys d’activitat, principalment.\nCanvis en la normativa ISO 9001-2015, 8 de novembre, de 9.30 a 12.00 h\nDENOMINACIÓ: Canvis en la normativa ISO 9001-2015 DATA DE REALITZACIÓ : Dimecres 8 de novembre de 2017 HORARI: de 9.30 a 12 LLOC DE REALITZACIÓ: Can Gavarra (Promoció Econòmica, Ajuntament de Polinyà) ORGANITZA: Applus MODALITAT: Presencial DURADA: 2 hores i mitja OBJECTIUS: Conéixer els darrers canvis que afecten la normativa Inscriu-te aquí CONTINGUTS: S’analitzaran els canvis…\nLa formació de Can Gavarra en un clic (14-09-2017)\nT’interessa formar-te? Aquí trobaràs una llista amb la formació gratuïta programada Can Gavarra, informació i l’enllaç per inscriure’t. Moltes d’aquestes activitats són per persones en règim general, autònoms i desocupades, així també com persones emprenedores. Consulta el detall de cada curs, on trobaràs la informació i l’enllaç per inscriure’t. Nòmines i seguretat social nivell I…\nCurs de nòmines i seguretat social (2), dimecres i divendres del 4 al 25 d’octubre a Can Gavarra\nDENOMINACIÓ: Nòmines i Seguretat Social II MODALITAT: Presencial DURADA: 30 hores DATES: Del 4 al 25 d’octubre, dimecres i divendres, de 9.30 a 14.30 LLOC: Can Gavarra ORGANITZA: Femarec www.femarec.cat/ INSCRIPCIÓ: Clica aquí OBJECTIUS: L’objectiu general del curs és: 1. Ser capaç de confeccionar contractes, nòmines i Seguretat Social, així com de gestionar els…\n12 de setembre de 2017 Deixa un comentariFormacióPor Can Gavarra


Catalunya, Madrid, Andalusia, Canàries i Múrcia comptaran amb la sanitat privada per a la vacunació del Covid-19\nLa Comunitat de Madrid ha aprovat ja una ordre oficial per recolzar-se en la sanitat privada a l'hora de vacunar contra el coronavirus, i Catalunya, Andalusia, Canàries i Múrcia han expressat la seva intenció de fer-ho, segons ha informat l'Aliança de la Sanitat Privada Espanyola (ASPE).\nDesprés d'anunciar-la Estratègia de Vacunació COVID-19 el passat mes de novembre, l'organització va traslladar "immediatament" al Ministeri de Sanitat la predisposició d'oferir tots els seus recursos i infraestructures per contribuir a agilitar l'administració de les vacunes sota les directrius de la sanitat pública.\n"El Ministeri de Sanitat ha deixat en mans de les comunitats autònomes la planificació de l'administració de vacunes en els seus respectius territoris, de manera que, davant l'absència d'un pla nacional que contempli la col·laboració de la sanitat privada com a part del Sistema Nacional de salut, són cadascuna de les administracions sanitàries regionals les que decideixen si fer-ho o no ", han detallat des de l'organització.\nFins al moment, la Comunitat de Madrid ha aprovat oficialment la incorporació de la sanitat privada als seus plans de vacunació. Ho ha fet a través de la publicació d'una ordre en el Butlletí Oficial de la Comunitat de Madrid (BOCM) mitjançant la qual les autoritats sanitàries tenen la capacitat per habilitar i disposar d'espais i instal·lacions adequades, públiques o privades, per a desenvolupar la campanya de vacunació enfront del Covid-19, així com per posar a la seva disposició als centres sanitaris privats i els seus professionals per a aquesta tasca durant l'emergència sanitària.\nA més, Catalunya, Andalusia, Canàries i Múrcia han expressat la seva intenció de fer-ho a mesura que es disposi de més dosi de les vacunes que ha de rebre Espanya a través de la Unió Europea. Així, el Govern català ha constatat recentment que es donarà suport a la sanitat privada, almenys a través dels centres concertats.\nPer la seva banda, Canàries comptarà amb la infraestructura sanitària privada per vacunar certs col·lectius essencials com farmacèutics, fisioterapeutes i odontòlegs, entre d'altres. Aquestes cinc comunitats autònomes sumen el 56 per cent de la població espanyola.\n"Desestimar la infraestructura sanitària privada per agilitzar la vacunació de la població seria una irresponsabilitat per part de la resta d'autonomies, tant per la capacitat de ASPE (més de 312.000 professionals, 460 hospitals i milers de clíniques repartides per tot el territori nacional) com per l'experiència i familiaritat amb els sistemes de centralització de dades habitualment utilitzats per la sanitat pública en altres plans d'immunització com la grip ", han dit des de la patronal.\nAixí mateix, prossegueixen, la col·laboració de la sanitat privada pot contribuir a la descongestió dels centres d'atenció primària públics, el propi personal qualifica de "inassumible" assolir els objectius. I és que, segons el que preveu la pròpia Estratègia de Vacunació Covid-19 del Ministeri de Sanitat, entre maig i juny haurien d'estar vacunats entre 15 i 20 milions de persones.\nPer assolir els objectius d'aquesta estimació, el nombre de vacunacions hauria de situar en prop de dos milions de persones cada setmana a partir de finals de febrer (entre primera i segona dosi) per arribar al cent per cent de vacunació al desembre de 2021.\n"Espanya no pot assumir el risc de quedar-se enrere davant economies que sí estan activant tots els mecanismes per aconseguir la immunitat a l'estiu, com el Regne Unit, Alemanya, Suïssa, Grècia. Assolir la immunitat-país quant abans hauria de ser en aquests moments una prioritat absoluta perquè a més de la salut està en joc la recuperació de la nostra economia i de molts llocs de treball ", ha postil·lat el president de ASPE, Carlos Rus.\nFinalment, l'organització ha recordat que Alemanya, França, Grècia, Itàlia, Polònia, Romania i Suïssa tenen totalment integrada a la sanitat privada en els seus plans de vacunació.


Quatre lladres estampen el seu cotxe contra un vehicle de Mossos que els perseguia, a Abrera - Regió7 :: El Diari de la Catalunya Central\nQuatre lladres estampen el seu cotxe contra un vehicle de Mossos que els perseguia, a Abrera\nEls delinqüents, que fugien d'un robatori a la població, han estat detinguts per homicidi en grau de temptativa\nredacció | abrera 29.01.2019 | 18:43\nEstat en què ha quedat el vehicle de Mossos Mossos\nEstat en què ha quedat el vehicle de Mossos\nEls Mossos d'Esquadra han detingut aquest dimarts a la matinada a Abrera quatre presumptes lladres que, per fugir de la policia, han saltat del seu propi cotxe i, mitjançant el pilot automàtic, han fet dirigir el vehicle contra un cotxe policial, tot provocant una col·lisió. Com a conseqüència, quatre agents han resultat ferits de consideració.\nEls detinguts, que han pogut ser capturats poc després, són quatre homes d'entre 19 i 45 anys d'edat, de nacionalitat espanyola, i veïns de Barcelona, Badalona i el Vendrell. Els Mossos els acusen d'un homicidi dolós en grau de temptativa, a banda dels delictes de robatori amb força a l'interior de vehicle, resistència i desobediència a l'autoritat.\nEls fets, segons ha informat el cos policial en un comunicat, han tingut lloc cap a les 2 de la matinada. Els Mossos han estat alertats que s'estava produint el robatori de la càrrega d'un camió estacionat en un polígon industrial d'Abrera. Quatre homes havien accedit a l'interior del remolc i s'havien endut una part de la càrrega.\nDiverses dotacions dels Mossos i de la Policia Local d'Abrera s'han adreçat al lloc dels fets i han iniciat la recerca dels autors del robatori, que havien fugit del lloc.\nPocs minuts després, els agents han localitzat un vehicle de gran cilindrada amb quatre ocupants, que fugia a gran velocitat. Els policies han comprovat que els ocupants i el turisme estaven relacionats amb altres il·lícits penals. Per aquest motiu, han fet senyals per aturar-lo, sense que el conductor en fes cas.\nLes dotacions policials han seguit el turisme per l'autovia A-2, el qual ha continuat la marxa per la via a gran velocitat, sense fer cas dels senyals de les patrulles i posant en greu risc la vida de la resta d'usuaris. De sobte, el seu conductor ha fet un canvi sobtat de direcció en la marxa, ha apagat els llums i ha encarat frontalment un dels vehicles policials.\nA continuació, els ocupants del turisme han saltat del seu interior i han fugit a peu. Però el vehicle ha continuat la marxa a gran velocitat i ha envestit frontalment un dels vehicles policials, ja que el conductor havia activat la conducció automàtica.\nFinalment, els agents han aturat els quatre homes, i els han detingut. A més, els Mossos han comprovat que al conductor del vehicle li constaven quatre ordres judicials de recerca i cerca, i que conduïa sense permís per pèrdua de vigència per manca de punts.\nQuatre dels agents participants en les detencions han patit lesions de diversa consideració i han causat baixa mèdica.\nSegons els Mossos d'Esquadra, tots els arrestats serien membres d'un grup organitzat amb una alta activitat delictiva a tot Catalunya. Els delinqüents, segons les mateixes fonts, no dubten en fugir de l'acció policial a gran velocitat amb els seus vehicles, tot i posar en perill la vida dels agents de policia i de la resta dels usuaris de la via.\nArran d'aquest cas, la Unitat d'Investigació de Martorell ha iniciat una investigació per determinar la participació dels detinguts en diferents robatoris amb força pel mètode dels 'teloners' ocorreguts a Catalunya en les darreres setmanes, mètode que consisteix en la sostracció de la càrrega de camions.


5 racons del Vida que no et pots perdre | Enderrock.cat\nEnderrock.cat | 01/07/2016 a les 07:00h\nArxivat a: Enderrock, vilanova i la geltrú, vida, festivals, llista\n1. El Vida Bike permet viure el festival des d’una altra perspectiva. La bicicleta deixa de ser un simple mitjà de transport i es proposa un recorregut per tota la població de Vilanova i la Geltrú.\n2. El Niu és la zona ideada per als més petits; un espai de trobada entre pares i nens per experimentar a partir de concerts, tallers i altres activitats.\n3. El Vida Market és l’espai per als artistes d’altres disciplines no musicals. És un mercat pensat per a les marques amb productes que tenen com a bandera la creativitat i la contemporaneïtat.\n4. El Vida també crea punts en comú entre les diverses arts. La gran pantalla arriba al festival de la mà d’un altre certamen que combina el cinema documental amb la música, el Beefeater In-edit TV.\n5. Entrar a l’espai del Bosc al festival és com endinsar-te en la màgia d’un conte. La història és de princeses si t’hi passeges a la tarda, però els misteris poden ser els protagonistes durant la nit.


Victòria del CE Manresa davant la UE Figueres per continuar perseguint el líder - Xiulet Final\nVictòria del CE Manresa davant la UE Figueres per continuar perseguint el líder\nImatge de la rematada de Moha que ha acabat en l’únic gol del partit | XF – Gus Carrasco\nTercera Divisió, grup 5è – Jornada 24\nCd’E Manresa 1 – UE Figueres 0\nJ.A. Sánchez | 20/02/2022 19:17\nMOHA OBRE LA LLUM; Un gol del defensa blanc-i-vermell atorga tres punts d’or a un Manresa que s’apunta a les Festes de La Llum.\nEl futbol té aquestes curiositats. Com el fet que el defensa Moha, fins la setmana passada, feia set anys i tres mesos que no marcava cap gol. De fet, fins el Vilafranca-Manresa només havia aconseguit tres gols amb la camiseta blanc-i-vermella en tretze temporades (no seria pas, aquesta, una de les seves especialitats). Però, vet aquí, Moha va ser qui va tancar el marcador a la golejada (0-4) al Penedès i, una setmana més tard, qui el va obrir. I amb una particularitat: si en els seus anteriors gols, aquests havien servit per engruixir alguna golejada (1-5 a Avià; 0-8 davant l’OAR Vic; el 0-4 a Vilafranca…), davant el Figueres el seu cop de cap va servir per obrir La Llum, il·luminar el Congost i atorgar tres punts d’or al seu equip. Un equip, un Manresa, que segueix amb pas ferm i que ara per ara només el pot aturar el ‘rival’ de la setmana pròxima: la jornada de descans.\nNo va trigar gaire el Manresa en fer-se amb el domini de la pilota des de l’inici. Un domini clar que es va fonamentar, sobre tot, en el ritme alt de la circulació de la pilota i en fer el camp ample, més que en altres ocasions. Les arribades a l’àrea rival s’anaven succeint, però el Figueres mostrava prou consistència defensiva com per neutralitzar pràcticament tots els atacs locals. Només un parell de xuts tímids per cada costat, Pau Darbra pels locals i Domi pels visitants, es van sortir d’aquest guió. A partir de l’equador van arribar les ocasions més clares. Noah, arran d’una falta executada per Pau Darbra, colpejava amb el cap una pilota que va sortir fregant el travesser (22’). Pugi donava la resposta visitant minuts després amb un cop de cap creuat que sortia a prop de l’esquadra esquerra defensada per Òscar Pulido (31’). Javi López era el següent de la llista, amb un bon xut des de la frontal de l’àrea, a fora per molt poc (35’). Només un minut després, gran ensurt al gol nord de l’estadi. Zaka rebia la pilota en profunditat, es presentava tot sol davant Òscar Pulido, però l’ex de l’Olot xutava a fora, a l’esquerra del porter, la millor ocasió fins el moment (36’).\nSemblava que ens abocàvem a un empat sense gols en la sortida cap els vestidors, malgrat el domini i millor joc local, adobats amb sis llançaments de cantonada. Però una jugada pel carril dret de l’atac manresà finalitzaria amb la pilota prolongada cap el segon pal, on per segona setmana consecutiva Moha es trobava amb una pilota, un caramel, que deia ‘dona’m una empenta’. I així va ser, amb un cop de cap d’aquells que de vegades només es veuen als partidets dels dijous contra l’equip juvenil, però que aquesta vegada es va produir en un partit de veritat (40’).\nPas endavant del Figueres a la represa. Era d’esperar. Els de Moisés Hurtado van posar una marxa més que a la primera meitat i van aconseguir visitar assíduament els dominis d’Òscar Pulido. Això sí, el 2-0 va planar primer per l’estadi en una mitja sortida del porter Jaime que deixà la pilota morta a peus de Pelegrín. L’ex del Terrassa, d’esquenes a la porteria, va etzibar una xilena, tova però ben dirigida, que Mainau treia sota pals (53’). La resposta figuerenca va ser ràpida, un minut després, en una incursió d’Urri fins la cuina manresana, culminada amb un xut sec que Òscar Pulido, a l’altura del primer pal, escopia amb els punys, allunyant el perill (54’).\nEl Manresa, sense renunciar a dur el pes del partit, també li anava bé que el seu rival agafés la iniciativa. Així trobava més espais per acostar-se a l’àrea visitant. En l’intercanvi d’arribades, la següent en generar perill seria una centrada llarga des de l’esquerra de l’atac blanc-i-blau que culminava el juvenil Argelès amb un xut de primeres que va obligar Òscar Pulido a esforçar-se i aturar aquella pilota enverinada en dos temps (63’). Javi López va tenir també la seva després de ficar-se en plena cuina figuerenca, per l’esquerra de l’atac, etzibant un gran xut ras que Jaime va poder neutralitzar amb una intervenció de mèrit (76’). En la recta final del partit, qualsevol cosa podia passar amb un marcador tan ajustat, però la sensació en l’ambient era que el Manresa tenia controlada la situació. Tan és així que en el darrer cremallot, al minut 95, la diferència de gols semblava abocada a ampliar-se. Però Biel Rodríguez Pérez, rememorant un déjà-vu de feia quinze dies, va tenir una bala de canó als seus peus. Una bala de canó que xutaria a porteria després de desfer-se del porter i que no esclataria gràcies a què un defensa se’n desfeia d’ella pràcticament sota pals. Sort que els tres punts ja eren a la butxaca…\nCentre d’Esports Manresa: 1-Òscar Pulido, 4-Putxi, 7-Pau Darbra (17-Nil Garrido, 64’), 8-Cuello, 9-Noah, 15-Marc Martínez (2-Víctor Rodri, 89’), 16-Uri Pérez (21-Biel Rodríguez Pérez, 73’), 19-Javi López, 22-Salva, 23-Moha, 24-Pelegrín\nUnió Esportiva Figueres: 1-Jaime, 5-Carlos, 6-Pugi, 7-Pere Espuña (25-Argelès, 60’), 8-Jorge Torres (18-Reñé, 82’), 9-Zaka, 10-Joel Arimany (11-Dani Gómez, 45’), 12-Domi (20-Urri, 45’), 16-Mainau, 21-Suaibo (17-Iván, 82’), 24-Tubert\n1-0 (40’), Moha\nBrian Díaz Díaz, de la delegació del Vallès Occidental. Va estar assistit per Pol Toril Bagen i Vicente Alexand Muñoz Baquero.\nPel Manresa: Moha i Biel Rodríguez Pérez\nPel Figueres: Zaka i Mainau\nEstadi del Congost, 410 espectadores\n*Es va guardar un minut de silenci per la mort de l’ex President del Figueres Antoni Pages.\n*Partit 1466 del Manresa a Tercera Divisió (572 victòries-339 empats-556 derrotes / 2291 gols a favor-2227 en contra)\n*Partit 653 de lliga del Manresa al Congost (307-171-174 / 1027-686)\nMeritxell Tarragó i Patricia Serrano, del C.A.M., finalistes a l’estatal Sub23\nSis medalles pels atletes del C.A.M. al català Sub18


Perles de 2006 (I): Inadaptats crema les naus - Al darrera la nevera\nPerles de 2006 (I): Inadaptats crema les naus\nUn cop avançades algunes de les novetats del 2007 anem a veure què ha deixat de bo aquest 2006 que ara tot just acabem. Aquí van unes quantes perles, però no seguiran cap ordre: ni de preferència per part de l’autor, ni tampoc cronològic. La primera és el DVD d’Inadaptats, Cremem les nostres naus (autoeditat). Un document audiovisual que recull el concert de comiat de la banda de Vilafranca del Penedès (a la foto, una imatge de la fotògrafa blocaire Roser Ortiz) que hauria d’estar a totes les escoles dels Països Catalans.\nEl 28 de maig de 2005, Inadaptats s’acomiadava dels escenaris amb un concert històric a la seva ciutat. En companyia d’amics i coneguts, i tot celebrant el tretzè aniversari de l’Ateneu Popular X, la banda pionera del rock combatiu català va executar durant tres hores el millor del seu repertori: des de cançons de la primera maqueta ?"PreSOS", "Inadaptats", "No más extradiciones"? fins a clàssics com "Redskin", "Escamots", "Orgull de classe"… Destaca la feina de producció ?el so del concert és impecable? feta per Xavi ‘Cholbi’ (bateria del grup, ara a Answer). I evidentment, tota la tralla que deixen anar en directe aquesta colla, actualment dispersos en projectes com Roig (on participa Bull, baixista del grup) en què segueixen difonent la idea (i a més llicenciant el disc en Creative Commons).\nCremem les nostres naus ?en referència al clam històric almogàver? és la demostració del què ha suposat Inadaptats per al rock català: un abans i un després sense el qual no hauria existit l’actual onada de grups de rock, ska, punk i demés actituds combatives. La seva marxa ens ha deixat, en part, orfes. Pels seguidors acèrrims, queden curiositats com aquest bloc de fans gallecs del grup ?bastant actualitzat?. I qui sap què ens depararà el 2007…\n22 de desembre de 2006 a les 1:57 pm\nBé, Roger. Escrius tot el què et diuen? Ara te les dónes de seguidor d’Inadptats? Segur que això ho has trincat del google. Aquesta faceta seguidista l’adoptes també en altres facetes de la teva vida? Escrius al dictat? Puc suggerir-te un article ?


Voler no és poder | Blog i continuació\nLa marxa de Navarro a la NBA ha deixat al Barça sense líder. Fins i tot amb “la Bomba”, l’any passat sovint s’acusava d’indolent un equip farcit d’estrelles però mancat de caràcter guanyador. Ara bé, a l’hora de la veritat sempre va aparèixer Juan Carlos per guanyar una Copa (agafat de la mà de Trias), per avançar rondes a la Eurolliga, i sobretot per eliminar el Tau en unes seminifals ACB amb la classificació europea en joc.\nPerò aquest any el Barça no compta ni amb la capacitat resolutiva ni amb la personalitat de Navarro. I això és molt més difícil de substituir que l’aportació anotadora. Ivanovic, després de la nefasta Lliga Catalana i una pretemporada preocupant, va reclamar que algú de la plantilla agafés el testimoni de Navarro com a guia espiritual. I Jaka Lakovic es va oferir com a voluntari.\nCertament, la temporada passada Navarro tenia com a escuder per a moments calents al base eslovè. Se li recorden més de dos i de tres partits guanyats amb un triple de Lakovic al darrer segon. Però és Jaka un home capacitat per dur les regnes d’un equip? Compte: no m’estic referint a la seva capacitat ofensiva, sinó a la capacitat d’imprimir caràcter i encomanar-lo als seus companys.\nA la primera jornada de la Lliga ACB va carregar-se l’equip a l’esquena i, amb 29 punts, va liderar una victòria que se li va resistir en excés a tot un Barça. També a la Supercopa va superar la vintena de tantos però va ser insuficient per doblegar el Bilbao. Ser màxim anotador o MVP no implica, necessàriament, ser el líder de l’equip. De ben segur que ajudarà a guanyar partits amb la seva qualitat, però una altra cosa molt diferent és la de tenir l’ascendència suficient per compartir la seva ambició amb la resta de jugadors de la plantilla.\nVoler ser el referent no significa poder ser-ho. Perquè és un factor que va més enllà de les possibilitats tècniques. La qualitat ajuda a ser respectat per companys i rivals, però no va lligat necessàriament al poder aglutinador o arrossegador. Això últim és qüestió de caràcter. El tenia Nacho Rodríguez (tot i les seves múltiples limitacions com a jugador de bàsquet), o Djordjevic, o Bodiroga, o Jasikevicius, o Norris. Homes que transmitien l’esperit guanyador i la seva personalitat era contagiosa. Lakovic, per molt que ho vulgui, no té aquest tarannà. La seva classe és innegable, com ho era la de Montero, però cap dels dos tenen una manera de ser que es transmeti al vestidor ni a la pista. Jaka ha rendit sempre a l’ombra d’un autèntic caràcter a la pista (Navarro al Barça, Diamantidis al Panathinaikos), i ara es vol treure aquesta etiqueta.\nEm sembla elogiable que Lakovic assumeixi aquesta difícil responsabilitat, sobretot perquè ni els veterans (Kasun, Trias, Fran Vázquez,…) ni els nous reforços es caracteritzen per aquesta condició (Ilyasova o Acker). Els dos jugadors més preparats per assumir aquest rol són dos jugadors amb poca rellevància en el joc com per ser creibles: Roger Grimau i Pepe Sánchez. Així que a l’un ni a l’altre se’ls permetrà exercir. Com tampoc a un Basile passiu que només pensa a acabar contracte per allunyar-se d’Ivanovic. Lakovic s’ha erigit en líder. Veurem si se’n surt o, per contra, acaba repercutint negativament en els resultats finals del Barça 2007/2008.\n~ per ronsu a 09/10/2007.\n11 Respostes to “Voler no és poder”\nTotalment d’acord. A l’europeu ja es va veure com tirava més del carro eslové Esmodis i Lakovic es limitava a anotar en bones posicions i aprofitar el seu talent, que en té i molt.\nPerò al Barça en aquests moments any li falta un referent que es carregui l’equip a les espatlles quan toqui. És massa d’hora per saber si apareixerà o no. Es notarà en els partits que s’arribi als 2-3 últims minuts igualats.\nPerò la sensació és que a can Barça tothom ja està pensant en la temporada que ve (sense Ivanovic ni Savic?).\nSi les coses no rutllen pot ser una temporada moooolt llarga al Palau.\nmarqui said this on\t09/10/2007 a 13:57 | Resposta\nDoncs si en Basile està esperant a que acabi la temporada per perdre de vista a l´Ivanovic, que és pot dir d´en Marconato?????\nL´altre dia repassant el video de la final de la Lliga Catalana, en Robirosa comentaba que la fugida d´en Navarro no era tan sols per un tema d´ansia de triomfar a la NBA. Que era quelcom molt més lligat al ambient que és respiraba al vestuari culé. Una altre clara referencia al Dusko????\nEn el tema del lideratge, qui és que pot donar un pas endavant a la plantilla blaugrana, si ningún sap si en el proper partit diispondrà tan sols d´un minut per a sortir a jugar, depenent de com li bufi el vent a l´orella d´el Ivanovic, o si bé per a qualsevol motiu al Dusko se li gira el cervell i deixa arraconat al fons de la banqueta a qui ha pres 3 o 4 decissions que o bé no estaven en el guió del montenegrí o bé no han agradat, ves a saber per quin motiu , al sargent Chusku?????\nPer cert, aquest problema del lideratge tampoc se li va acudir que podria passar al geni d´en Savic???\nPD Un altre tema molt interessant és saber com anirà la convivencia d´un tipus tan peculiar com en Pepe Sánchez amb un home tan cuadriculat com és el seu entrenador actual.\nA la que hi haguin dues passades a la remanguillé del argentí que acabin a la graderia podrem començar a calibrar aquest tema.\nVJ said this on\t09/10/2007 a 14:39 | Resposta\nTant de bó hagués arribat Pepe Sanchez a la Penya! 😦 De debó que hi havien contactes? quan cobra a can laporta?\nkoncon said this on\t09/10/2007 a 15:06 | Resposta\nPersonalment aposto a una ruptura de la parella Ivanovic-Pepe abans de mitja temporada. O bé, donant-hi una mica més de marge, un dels dos no acaba la temporada 😉\nL’única excepció al que dic és que la temporada vagi com la seda, dónin bona imatge partit rera partit, guanyant, fent bon joc, i arrasin a totes les competicions (copa, lliga, europa…) Però si no es així i van una mica mal dades, la primera “xispa” que saltarà crec que serà Pepe-Ivanovic.\nsupersonik said this on\t09/10/2007 a 15:30 | Resposta\nNo crec que Ivanovic sigui tent dur com dieu, no més que Obradovic, Messina, etc. A més, ja es va notar un canvi d’actitud als inicis de la temporada pasada.\nI sobre el tema, per a mi Navarro no era un líder. En anotació sí, pero no en caràcter per esperonar l’equip ni fins i tot asumir la responasibitat en moments finals. A veure com ho fa Lakovic.\nKios said this on\t09/10/2007 a 19:15 | Resposta\nJo no veia en Navarro com a líder en majúscules. Sense restar-li mèrits d’anotador i de grandíssim jugador, no transmetia als companys un esperit de lideratge, lluita, amor propi i caràcter guanyador com, per exemple, feia en Saras. És més, des de la marxa d’aquest i d’en Bodiroga, amb en Navarro com a suposat líder el Barça no s’ha menjat un rosco. I amb en Jaka passarà el mateix, encara que està en un esglaó per sota pel que fa a qualitat.\nTatxenko said this on\t10/10/2007 a 08:22 | Resposta\nJo crec que el que pot fer aquest rol de líder, i de fet ja ha començat, es Gianluca Basile. Crec que la responsabilitat ofensiva la té Jaka i ell ho sap. Gianluca té el suport de tot l’equip per ser el líder que es necessita en certs moments.\nJames said this on\t10/10/2007 a 21:51 | Resposta\nD’acord amb en James. Basile té capacitat per exercir de mentor i lider espiritual, però el dubte que expresso a l’article és si el deixaran ser-ho i ell té intenció d’agafar aquesta responsabilitat. La seva relació amb Ivanovic (també) és nefasta i, al igual que Marconato, vol acabar contracte d’una vegada per tonrar a Itàlia. I aquests condicionants limiten les possibilitats que Gianluca adquireixi els galons que podria adquirir.\nEn comentaris diversos es diu que Navarro només era un lider en anotació. No hi estic d’acord, ja que era la referència no només per anotar sinó per definir en moments difícils, a qui es miraven els companys quan era a la banqueta o en qui l’entrenador delegava el pes de la decisió. I sobretot, era l’ànima del Palau Blaugrana. Sense ell, marxen els punts i l’esperit del Barça dels últims anys.\nronsu said this on\t11/10/2007 a 11:47 | Resposta\nRealment crec que Nvarro era més un referent per a la grada i la premsa que no pas per al seu equip. Els dos primers normalment només solen veure qui anota, però dins dels equips tothom sap qui hi posa esforç, defensa, sacrifici… i aixó fa que un es guanyi el respecte del companys.\nquatre said this on\t15/10/2007 a 15:22 | Resposta\nEs que en Navarro era molt i molt bo, es guanyaven molts partits gràcies a ell, pero jo no el veia un líder. La última temporada jugaba a disgust, i això es notava.\nSchumi said this on\t16/10/2007 a 22:26 | Resposta\n[…] guanyadora. Seguint amb el debat obert a l’article anterior, Betts, Barnes, Kakiousis (o Lakovic) són exemples de jugadors sense aquest caràcter guanyador. I això es contagia. Cada vegada estic […]\nCaràcter (o no) « Blog i continuació said this on\t18/03/2008 a 15:26 | Resposta


TLVstay Apartments - Dizengoff 310 Tel Aviv Israel - Ofertes d'hotels amb els MILLORS DESCOMPTES EN LÍNIA\nDizengoff 310, Centre urbà Tel-Aviv, Tel Aviv, Israel, 6311818 - Veure al mapa\nMés informació sobre TLVstay Apartments - Dizengoff 310\nOferint allotjaments de qualitat al els restaurants, les platges, l'oci nocturn districte de Tel Aviv, DreamTLV Apartments - Dizengoff 310 és una selecció popular tant per oci com per negoci. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nDreamTLV Apartments - Dizengoff 310 també ofereix moltes instal.lacions per enriquir la seva estada a Tel Aviv. Per a la comoditat i comfort dels seus clients, l'hotel ofereix habitació familiar, Zones públiques amb Wi-Fi, lloguer de bicicletes, servei de bugaderia, s'admeten animals de companyia.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de DreamTLV Apartments - Dizengoff 310 la base perfecta per a gaudir de la seva estada a Tel Aviv.


blocdenkbrota: Eduard II\nLa literatura anglesa del segle XVI, Elisabetiana, està farcida de dramatúrgies i peces històriques —convenientment maquillades, off course— i en gran part és així gràcies a William Shakespeare i Christopher Marlowe, dos autors nascuts el mateix any 1546. Els dos van escriure teatre, dels dos se'n sap poc i s'ha fantasiejat molt. De Shakespeare s'ha dit que era un sicilià exiliat a Anglaterra, que era un noble, que era amant de la reina... I de Marlowe també s'han dit coses molt xules; que era un espia, un buscabregues, tafur, homosexual, duelista... però la més bona és que com que va morir molt jove (29 anys), la llegenda és que no va expirar, va canviar d'identitat, continuant escrivint amb el nom fals de... William Shakespeare (!). Fi de l'apunt històric-divertit.\nConfesso que la d'avui és la primera obra de Marlowe que he vist en la meva ja llarga vida d'espectador i salvant moltes diferències —perquè a més està modernitzada— l'he trobat molt shakesperiana. Eduard II s'ocupa de la vida d'aquest rei anglès que es va encapritxar d'un plebeu, cobrint-lo d'honors, oblidant-se de la seva dona i fills i buidant les arques en favor del seu enamorat Gaveston. Els barons, capitanejats per Mortimer i ajudat pel bisbe de Coventry el van fer abdicar i posteriorment assassinar, moment en que va ser coronat el seu fill Eduard III.\nEls Parking Shakespeare han optat per una posada en escena pelada. Al Tanta només un gronxador penjat al mig de l'escenari, que ha fet de tro, de forca i alguna cosa més. Molt bé. El vestuari també "especial", tots amb pantalons bermudes menys la reina que vestia una faldilla curta. Al bisbe se'l distingia per la camisa lila i una creu penjada al coll.\nL'obra ha fluït en un to de clàssic de vers, però amb llicències xocants, com per exemple cantar cançons populars: quan els barons li feien entendre al rei que no el temien, es posaven a cantar "el lleó no em fa por, pam i pipa, pam i pipa", o en una lluita "som, som, som els cavallers...". Xocant però gens discordant. De tan en tant trencaven la quarta paret obrint els llums de la sala i oferint al públic un comunicat "oficial" de part del govern, amb picades d'ull a l'actualitat com dir que no admetrien preguntes.\nLa traducció és del Marc Rosich i la direcció de Roberto Romei. Els actors han estat bé, en el seu paper. Potser destacaria el Mortimer de Carles Gilabert, però jo per aquest actor hi tinc una certa fascinació. Pel meu gust, la peça decau una mica al últim terç, però al final es recupera. El Tantarantana ple com un ou, era nit d'estrena, i s'han sentit forts aplaudiments. Al final s'ha llegit una carta de petició a Rajoy demanant-li que ara que venen eleccions no modifiqui l'IVA perquè volem que els nostres fills puguin gaudir d'una cultura de revistes porno al 4% —que és l'impost actual—, així es faran homes i dones de profit estudiant penis i vagines de respecte.\nPublicat per Josep M. Ribaudí a 3:02\nEtiquetes de comentaris: Christopher Marlowe, Eduard II, marc Roscih, Roberto Romei, Teatre Tantarantana


L’Ajuntament de Benissa convoca una plaça de conductor de Serveis Socials « Infobenissa\nL’Ajuntament de Benissa convoca una plaça de conductor de Serveis Socials\n10 de febrer de 2014 3 comentaris\nL’Ajuntament de Benissa ha convocat recentment una plaça de conductor per al Departament de Serveis Socials.\nEntre les seues funcions s’inclouen la conduccio? i tasques pròpies d’utilitzacio? del vehicle, recollida, trasllat i acompanyament de persones de la tercera edat, amb problemes temporals de mobilitat o en situacio? de dependència, manteniment i neteja del vehicle i accessoris del mateix (neteja i supervisio? diària, deteccio?n de possibles averies, desplaçaments al taller, etc…). Quan sigua necessari tasques de manteniment, canvis de mobiliari d’edificis pu?blics, muntatge i desmuntatge, recollida de material en actes o esdeveniments i qualsevol altra funcio? o tasca derivada del servei que li siga encomanat, preferentment pel Departament de Serveis Socials.\nLes persones interessades en aquesta plaça de personal laboral fixe de categoria C2 hauran d’acreditar el permís de conduir B1 i tindre una discapacitat amb grau igual o major al 33%. Tota la documentació necessària i l’explicació del procediment selectiu es pot trobar a les bases de la convocatòria i al document de modificació de les bases.\nLes bases es van publicar el passat 29 de gener al BOP i hi ha un termini de 20 dies naturals a contar des del dia següent a aquesta publicació per a poder presentar-se.\nServeis Socials convoca ajudes per a balnearis de l’Imserso (8/1/2004)\nServeis socials convoca ajudes per a estades en balnearis de l’IMSERSO (13/12/2006)\nMaria Francisca Arlandis ha dit:\nDesde el 29 de Enero que se publicó en el BOP y se les ocurre hacerlo publico el 10 de Febrero!!! ¿Cuantos ciudadanos de a pie leen el BOP todos los dias? El caso es ponerlo dificil !!!!\n# 11 de febrer de 2014 a les 02:55\nHola Maria Francisca. La notícia no es basa en cap comunicat que ens haja enviat l’Ajuntament de Benissa. Només és que ens hem assabentat de la convocatòria recentment i per això l’hem publicada ara.\n# 12 de febrer de 2014 a les 00:39\nGracies per l’informació. No tenia en ment presentarme a cobrir la plaça, ni tinc cap conegut que li puga interesar. Ara bé, la falta d’informació em dona que pensar que no interesa qu’es divulgue. Que ja hi haura algú destinat per el lloc.\nNo estic dient que no s’haga publicat de la manera correcta per part de l’Ajuntament de Benissa, lo que dic es: ¿els haurá arribat la noticia a tota la gent que puguera estar interesada? Ho dubte…\n# 24 de febrer de 2014 a les 05:35


habana vieja- Cuina.cat\nEntrades amb l'etiqueta ‘habana vieja’\nMarxem a conquerir les Amèriques. Quan pensem en cuina americana el primer que ens ve al cap són les grans hamburgueses, els hotdogs i les enormes paperines de patates fregides amb ketchup. Tot això menjat en un immens cotxe descapotable de color rosa.\nAmèrica en l'imaginari popular\nAmèrica, però, és un país de cuina mil•lenària, antiga, multicultural i multigastronòmic, que ha preservat les seves arrels, sense tancar la porta a les cultures que han volgut passar-hi una temporada. Costa de triar una cuina americana: Perú, Brasil, Mèxic, Argentina, Estats Units. Tots tenen ambaixada gastronòmica a Barcelona. Podem menjar de tots aquests països i no només en un restaurant, sinó en varis de cada país. Però s’havia de triar…..i, finalment, he triat Cuba. És un país curiós, d’aquells que m’agradaria visitar i que, n’estic segura, un cop arribés voldria tornar corrents. Cuba és un destí mític, ple d’històries i d’emocions, d’amor present a cada cantonada i de sabors alegres. Cuba és un país pobre, i podria semblar que la seva gastronomia és un reflex d’aquesta pobresa. Però com es mesura la pobresa d’una gastronomia? Per a un finés, un mango és un luxe; per a un cubà, un mango és una fruita de diari i un salmó és un aliment inaccessible. Bé, més enllà de disquisicions arran de la pobresa gastronòmica, on volia anar a parar és a dir que la meva percepció de la cuina cubana no és precisament la d’una cuina pobre. I ho he descobert menjant a L’Habana Vieja, www.habanavieja.es, un restaurant cubà al vell mig de la Barcelona vella, al carrer Banys Vells. Com en totes les cuines, la cubana és el resultat de la barreja de les diferents cultures que han poblat la illa: espanyols, aborígens, africans i, ara, la immigració asiàtica i mexicana. Tot i això, els cubans divideixen la seva cuina en dos grans grups: la cuina criolla i la cuina afrocubana. Fàcil de comprendre: la cuina d’arrel espanyola i la cuina provinent dels africans que van poblar la illa. Sembla ser que els cubans són molt racistes i que procuren no barrejar-se amb els negres ni semblar negres – només transcric el què vaig sentir dir a un cubà -. I tot el què té a veure amb els negres és mirat amb superioritat pels blancs. La cuina criolla és, doncs, la cuina “culta” i l’afrocubana és la cuina “popular”. Tot i que un cop arriba la cuina cubana a Barcelona, a nosaltres tant ens fa. De fet, ens costa molt distingir-les, en quant a productes i a les elaboracions, perquè són ben similars en les dues cuines. La barreja és lògica, ja que per qüestions polítiques, el subministrament de productes a la illa és força limitat. És difícil de distingir les dues cuines en quant a productes i a elaboracions, però una manera fàcil i clara de distingir-les és amb els noms que tenen els plats. Si us dic “potaje”, “estampa” i “picadillo”. De quina cuina estem parlant? Criolla o afrocubana? I si us dic “matajíbaro”, “mofongo”, “fufú”, “mangú” i “calalú”? Clar, fàcil i determinant. Els noms criolls són el potaje, l’estampa i el picadillo. I els afrocubans, la resta…..clar!\nuna taula parada i a punt per menjar plats criollos\nÉs una cuina d’arròs, tubèrculs, llegums i un xic de carn. Fruita en abundància i dolços, molt dolços, completen l’àpat. I ara podríeu preguntar, i els còctels?……pels guiris! Els cubans preparen còctels, però no els beuen, si més no amb la regularitat que nosaltres imaginem. Vaig a l’Habana Vieja, amb tota la info assimilada, a quedar com una reina. I em diverteix descobrir que no en tinc ni idea de cuina cubana – i que les informacions apreses sense haver-les menjat són, això, només informacions i no experiències…..- i que vist les fotografies que hi ha penjades en tot el local, ja han passat totes les reines i els reis del glamour i l’star-system català. Les fotografies dels nostres idolatrats famosos catalans sembla que estan fetes al final de l’àpat, vist el somriure dels fotografiats. Intueixo que el somriure és meitat de Cerveza Cristal i l’altra meitat de “Arroz congrí”.\nCervesa Cristal, obvi.....\nLa Cristal és la cervesa cubana per excel•lència i l’arroz congrí és un dels plats nacionals de Cuba – un arròs llarg cuit amb fríjoles, que fa que el plat tingui un color fosquenc, marronós – La simpatia dels cubans fa que el mateix arròs amb frijoles, cuits per separat, i per tant, sense que els frijoles tenyeixin el color blanc immaculat de l’arròs, s’anomeni “Moros i cristianos” Un dia parlarem dels plats que tenen noms políticament incorrectes, i que a mi em tenen el cor robat…..però això són figues d’un altre paner……. Tornem als secrets de la cuina cubana, secrets ventilats per l’Habana Vieja. Si hi ha un plat que no podeu obviar en la visita al local és la Ropa Vieja, un guisat de carn i verdures, cuit amb tota la lentitud – a l’estil cubà – fins rendir la carn i quedi pràcticament desfeta, esfilagarsada. La cantant Lucrecia n’és una fan incondicional.\nL’acompanyem de chatinos, el plàtan matxo fregit, prèviament matxucat amb un cop de puny. I si ens hem quedat amb ganes de més (que no “amb gana”, això segur que no), podem continuar amb un tasajo. El tasajo és carn curada de cavall o de vaca, com si fos una moixama o un bacallà sec. Abans de coure s’ha de rehidratar i després guisar. Té un gust fort i contundent. Els cubans mengen carn, però no mengen gens de peix, curiosament, tenint en compte que viuen envoltats. Per altra banda són selectius amb la carn, mengen vaca, porc i cavall i, en canvi, no són gens amants del xai. Altres curiositats dels cubans, en quant a preferències alimentàries, és el fet que no mengen patates, tenen mala fama. De fet, als nens, no els en donen, perquè consideren que els farà mal. Això no vol pas dir que no mengin tubèrculs, troben més fins, delicats i aristocràtics la iuca, la malanga i el nyam. Fruites tropicals sense aturador, però ni una poma ni un gra de raïm, i per suposat ni gota de vi. Per beure, cervesa, cafè, rom i orxata. Ep! La seva orxata no és de xufla, és de massapà, ajonjolí i llavors de marañón (una mena d’anacard) amb llet. Molt més dolça, perquè els cubans ho són, dolços de mena – mi amol!!!!- , els encanta la masa real (un pa de pessic farcit de melmelada), el dulce de guayaba (una mena de codonyat), el massapà, els torrons i els polvorons, i sempre que poden mengen durofrío, que és un nom que em sembla molt adequat per denominar el que nosaltres en diem “polo” o, com n’hauríem de dir en català, el forçat nom de “gelat de pal”. Durofrío es un nom genial. Si parlo de cuina cubana i no faig referència als còctels, és molt probable que decebi a qui em llegeix. Ja he advertit que els cubans no són bevedors de còctels, però això no vol pas dir que no els facin bons i que no tinguin present que el nom de Cuba va associat al mojito i al cubalibre. Per tant, a qualsevol espai on cuinin i serveixin cuina amb sons cubans, hi trobareu uns bons còctels. Jo els prenia a l’Habana Vieja, fins que llegint un Time Out d’aquest darrer estiu, he descobert un lloc genial, Ache pa ti (Castillejos, 208). Hi podreu menjar plats cubans, per descomptat, però aneu-hi, sobretot pel mojito, tal com recomanen al Time Out, http://www.timeout.cat/barcelona/ca/5995/mojitos Segons el parer de l’amo de l’Ache pa ti, el gel ha de ser sencer, tot allò del gel picat és una “collonada”. I és molt important fer servir herbasana (hierbabuena), i no menta. La diferència entre la menta i l’herbasana és troncal, el què significa que trobareu la diferència en el tronc de l’herba. La menta és llenyosa i l’herbasana és herbàcia. Els altres detalls els he oblidat……………………….és el resultat dels tres mojitos a l’Ache pa ti. Tant se val, per recordar els detalls el més interessant és anar-hi………..!\nEtiquetes: aché pa ti, afrocubana, criolla, cuba, habana vieja Publicat a Cuina tradicional | 24 comentaris »


Com fer que els vostres vídeos siguin un èxit a les xarxes - OH! COMUNICACIÓ\nCom fer que els vostres vídeos siguin un èxit a les xarxes\nLa utilització de vídeos és un recurs molt efectiu per fer arribar el nostre missatge als potencials clients, i ho és perquè ens permet connectar millor amb l’usuari ja que és més útil per transmetre emocions; ens dóna un marge més ampli que una simple imatge per transmetre el missatge, i el seu cost de producció és baix, entre d’altres motius.\nFer un vídeo no és complicat, però el que ja no és tan fàcil és aconseguir que aquest tingui èxit i es converteixi en viral, és a dir, que sigui àmpliament difós per Internet, per publicitat o enviament, per correu electrònic, per missatgeria instantània, per blocs o mitjançant altres llocs web.\nA continuació, us expliquem alguns dels secrets per aconseguir vídeos d’èxit que el productor Jack Hanick va donar a conèixer en un acte a Moscou. Hanick, que va treballar dues dècades a la cadena nord-americana Fox News i ha guanyat diversos premis Emmy, va destacar que no es necessita un equip tècnic que costi molts diners, ja que es pot utilitzar una càmera petita i obtenir bons resultats.\nPosar-hi passió. Cal tenir clar quin és l’objectiu que tenim amb el vídeo, i posar passió en el que fem.\nDespertar emocions. L’audiència té una capacitat d’atenció reduïda. Una manera de captar-la passa per despertar emocions que permetin transmetre la informació. El riure, el plor o la ira ajuden a tenir èxit amb les gravacions.\nMantenir l’interès. Cal alimentar la imaginació dels espectadors i mantenir-los interessats en el que estan veient. Podem generar incertesa i fer crides per tal que l’audiència prengui decisions, i cal ser conscients dels altres sentits com el tacte, l’olor i el gust, que ajuden a mantenir la imaginació interessada tot el temps. Un dels problemes, segons Hanick, és que “quan la imaginació arriba a la conclusió que ho ha llegit tot a la imatge, es deixa de generar plaer al cervell”.\nInvolucrar el temps. “El so és secundari, però el ritme i el tempo tenen l’equivalent exacte de l’expressió visual”, diu Hanick, que destaca que als seus subordinats els demana canvis continuats a les produccions per actualitzar-les i aconseguir que succeeixi alguna cosa en cada batec.\nEl so transmet emoció. Tot i tenir menys importància que els elements gràfics i el ritme, el so també juga el seu paper. “Quan s’entrevista algú, la forma com parla és realment el que la imaginació processa sobre aquesta persona”. Tot i això, és vital que el missatge del vídeo es pugui entendre sense so.\nSer fidel a un mateix i no buscar l’èxit des de l’inici. Hanick té clar que cal ser fidel a allò que realment es vol fer i seguir els principis de cadascú, i que això permetrà arribar a l’audiència correcta. “Si persegueixes els diners, fracassaràs. Cal començar amb el poc que es tingui i, si ets fidel a tu mateix i segueixes els teus principis, els diners arribaran”.\nA Oh! Comunicació us ajudem a preparar i editar el vídeo de la vostra empresa!


L'Ajuntament de Xàtiva aprova l'organització i funcionament del consistori per al mandat 2019-2023 - Comarcal CV\nInicio Valencia La Costera L’Ajuntament de Xàtiva aprova l’organització i funcionament del consistori per al mandat...\nImatge del ple municipal de dissabte\nEl plenari extraordinari ha determinat, entre altres, les tinències d’alcaldia, la composició de la Junta de Govern Local i de les Comissions Informatives Permanents\nEl plenari extraordinari de l’Ajuntament de Xàtiva celebrat el passat dissabte ha aprovat l’organització i funcionament de la Corporació Municipal per al mandat 2019-2023. Prèviament a aquest plenari, i després del diàleg amb tots els grups polítics amb representació municipal, l’alcalde Roger Cerdà va delegar competències.\nLes tinències d’alcaldia recauen sobre Xelo Angulo, Ignacio Reig, Pedro Aldavero i Lena Baraza, per aquest ordre. La Junta de Govern Local, presidida per Cerdà, queda composta a més pels tinents d’alcalde, Reig, Angulo, Aldavero i Baraza, i pels regidors Amor Amorós, Maria José Pla i Juan Giner. La Junta de Govern passarà a celebrar-se els dilluns a les 12 h.\nPer altra banda, hi hauran quatre comissions informatives: de Règim Interior i Seguretat, d’Hisenda i Especial de Comptes, Social i Cultural i de Foment. Les quatre comissions estaran formades per 4 membres del grup socialista, 2 del grup Xàtiva Unida, 2 del grup popular i un membre per a al grup Ciudadanos, amb els corresponents suplents. La composició i presidència de cada comissió es debatrà en el següent plenari ordinari.\nEn aquesta ocasió també s’ha aprovat la periodicitat de les sessions del plenari de la corporació i la creació i funcionament de la Junta de Portaveus. Els plenaris continuaran convocant-se els darrers dissabtes de cada mes, a les 11 hores. Així mateix, també han obtingut el vist-i-plau del plenari les propostes sobre representació en els diferents òrgans col·legiats on té presència l’Ajuntament, de la delegació de competències del plenari en la Junta de Govern Local i de la dotació econòmica als grups polítics. En relació als drets econòmics dels membres de la corporació i designació de personal eventual, la votació del plenari també ha sigut favorable, mantenint-se el nombre de regidors alliberats.\nArtículo anteriorRoban la identidad de un vecino de Torrent para defraudar con la venta de motocicletas\nArtículo siguienteAguas de Alicante recibe en sus instalaciones al nuevo presidente de Cruz Roja